title: 2008/647/ΕΚ,ΕυͿατόμ: Απόφαση του Συμβουλίου, της 15ης Ιουλίου 2008 , περί διορισμού ενός μέλους από τη Φινλανδία στην Ευρωπαϊκή Οικονομική και Κοινωνική Επιτροπή

text:
               8.8.2008

               EL

               Επίσημη Εφημερίδα της Ευρωπαϊκής Ένωσης

               L 213/37

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 15ης Ιουλίου 2008
   περί διορισμού ενός μέλους από τη Φινλανδία στην Ευρωπαϊκή Οικονομική και Κοινωνική Επιτροπή
   (2008/647/ΕΚ, Ευρατόμ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 259,
   τη συνθήκη για την ίδρυση της Ευρωπαϊκής Κοινότητας Ατομικής Ενεργείας, και ιδίως το άρθρο 167,
   την απόφαση 2006/651/ΕΚ, Ευρατόμ του Συμβουλίου (1),
   την πρόταση που υπέβαλλε η φινλανδική κυβέρνηση,
   τη γνώμη της Επιτροπής,
   Εκτιμώντας ότι έχει μείνει κενή μια θέση μέλους της Ευρωπαϊκής Οικονομικής και Κοινωνικής Επιτροπής συνεπεία της παραίτησης του κ. Eero LEHTI,
   ΑΠΟΦΑΣΙΖΕΙ:
   Άρθρο 1
   Ο κ. Thomas PALMGREN, εκπρόσωπος για τις διεθνείς υποθέσεις, Suomen Yrittäjät (Ομοσπονδία Φινλανδικών Επιχειρήσεων), διορίζεται μέλος της Ευρωπαϊκής Οικονομικής και Κοινωνικής Επιτροπής για το εναπομένον διάστημα της θητείας, ήτοι έως τις 20 Σεπτεμβρίου 2010.
   Άρθρο 2
   Η παρούσα απόφαση παράγει αποτελέσματα από την ημέρα εκδόσεώς της.

      Βρυξέλλες, 15 Ιουλίου 2008.

            Για το Συμβούλιο

            Ο Πρόεδρος

         M. BARNIER

      (1)  ΕΕ L 269 της 28.9.2006, σ. 13. Απόφαση όπως τροποποιήθηκε με την απόφαση 2007/622/ΕΚ, Ευρατόμ (ΕΕ L 253 της 28.9.2007, σ. 39).


title: 2012/631/ΚΕΠΠΑ: Απόφαση EULEX KOSOVO/2/2012 της Επιτροπής Πολιτικής και Ασφάλειας, της 12ης Οκτωβρίου 2012 , για την παράταση της θητείας του αρχηγού αποστολής της αποστολής της Ευρωπαϊκής Ένωσης για την επιβολή του κράτους δικαίου στο Κοσσυφοπέδιο, EULEX KOSOVO

text:
               16.10.2012

               EL

               Επίσημη Εφημερίδα της Ευρωπαϊκής Ένωσης

               L 282/45

         ΑΠΌΦΑΣΗ EULEX KOSOVO/2/2012 ΤΗΣ ΕΠΙΤΡΟΠΉΣ ΠΟΛΙΤΙΚΉΣ ΚΑΙ ΑΣΦΆΛΕΙΑΣ
   της 12ης Οκτωβρίου 2012
   για την παράταση της θητείας του αρχηγού αποστολής της αποστολής της Ευρωπαϊκής Ένωσης για την επιβολή του κράτους δικαίου στο Κοσσυφοπέδιο (1), EULEX KOSOVO
   (2012/631/ΚΕΠΠΑ)
   H ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 38 τρίτο εδάφιο,
   Έχοντας υπόψη την κοινή δράση 2008/124/ΚΕΠΠΑ του Συμβουλίου, της 4ης Φεβρουαρίου 2008, σχετικά με την αποστολή της Ευρωπαϊκής Ένωσης για την επιβολή του κράτους δικαίου στο Κοσσυφοπέδιο, ΕULEX ΚΟΣΣΥΦΟΠΕΔΙΟ (2), και ιδίως το άρθρο 12 παράγραφος 2,
   Εκτιμώντας τα ακόλουθα:

               (1)

               Δυνάμει του άρθρου 12 παράγραφος 2 της κοινής δράσης 2008/124/ΚΕΠΠΑ, η Επιτροπή Πολιτικής και Ασφάλειας (ΕΠΑ) εξουσιοδοτείται, σύμφωνα με το άρθρο 38 της Συνθήκης, να λαμβάνει τις σχετικές αποφάσεις προκειμένου να ασκεί τον πολιτικό έλεγχο και τη στρατηγική διεύθυνση της αποστολής της Ευρωπαϊκής Ένωσης για την επιβολή του κράτους δικαίου στο Κοσσυφοπέδιο (EULEX KOSOVO), συμπεριλαμβανομένης της απόφασης διορισμού αρχηγού αποστολής.

               (2)

               Στις 5 Ιουνίου 2012, το Συμβούλιο εξέδωσε την απόφαση 2012/291/ΚΕΠΠΑ (3) για την παράταση της διάρκειας της EULEX KOSOVO έως τις 14 Ιουνίου 2014.

               (3)

               Στις 27 Ιουλίου 2010, κατόπιν πρότασης της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας (ΥΕ), η ΕΠΑ εξέδωσε την απόφαση 2010/431/ΚΕΠΠΑ (4), διορίζοντας τον κ. Xavier BOUT DE MARNHAC αρχηγό αποστολής της EULEX KOSOVO από τις 15 Οκτωβρίου 2010. Η θητεία του στη συνέχεια παρατάθηκε με την απόφαση EULEX KOSOVO/1/2012 (5) μέχρι τις 14 Οκτωβρίου 2012.

               (4)

               Στις 4 Οκτωβρίου 2012, η ΥΕ πρότεινε την παράταση της θητείας του κ. Xavier BOUT DE MARNHAC ως αρχηγού αποστολής της EULEX KOSOVO έως τις 31 Ιανουαρίου 2013,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η θητεία του κ. Xavier BOUT DE MARNHAC, ως αρχηγού αποστολής της αποστολής της Ευρωπαϊκής Ένωσης για την επιβολή του κράτους δικαίου στο Κοσσυφοπέδιο, EULEX KOSOVO, παρατείνεται έως τις 31 Ιανουαρίου 2013.
   Άρθρο 2
   Η παρούσα απόφαση αρχίζει να ισχύει την ημέρα της έκδοσής της.

      Βρυξέλλες, 12 Οκτωβρίου 2012.

            Για την Επιτροπή Πολιτικής και Ασφάλειας

            Ο Πρόεδρος

         O. SKOOG

      (1)  Ο χαρακτηρισμός αυτός δεν θίγει τις θέσεις ως προς το καθεστώς, είναι δε σύμφωνος με την ΑΣΑΗΕ 1244 (1999) και τη γνωμοδότηση του ΔΔ για τη διακήρυξη της ανεξαρτησίας του Κοσσυφοπεδίου.

      (2)  ΕΕ L 42 της 16.2.2008, σ. 92.

      (3)  ΕΕ L 146 της 6.6.2012, σ. 46.

      (4)  ΕΕ L 202 της 4.8.2010, σ. 10.

      (5)  ΕΕ L 154 της 15.6.2012, σ. 24.


title: 2007/1/ΕΚ: Απόφαση του Συμβουλίου, της 1ης Ιανουαρίου 2007 , για το διορισμό μελών της Επιτροπής των Ευρωπαϊκών Κοινοτήτων

text:
               4.1.2007

               EL

               Επίσημη Εφημερίδα της Ευρωπαϊκής Ένωσης

               L 1/4

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 1ης Ιανουαρίου 2007
   για το διορισμό μελών της Επιτροπής των Ευρωπαϊκών Κοινοτήτων
   (2007/1/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   την πράξη περί των όρων προσχώρησης στην Ευρωπαϊκή Ένωση της Δημοκρατίας της Βουλγαρίας και της Ρουμανίας και των προσαρμογών των συνθηκών επί των οποίων βασίζεται η Ευρωπαϊκή Ένωση, και ειδικότερα το άρθρο 45,
   τις γνώμες του Ευρωπαϊκού Κοινοβουλίου,
   με τη συμφωνία του προέδρου της Επιτροπής,
   ΑΠΟΦΑΣΙΖΕΙ:
   Άρθρο 1
   Ορίζονται μέλη της Επιτροπής, για την περίοδο από 1ης Ιανουαρίου 2007 έως 31 Οκτωβρίου 2009:

               Η κυρία Meglena KUNEVA.

               Ο κύριος Leonard ORBAN.

         Άρθρο 2
   Η παρούσα απόφαση παράγει αποτελέσματα την 1η Ιανουαρίου 2007.
   Άρθρο 3
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Βρυξέλλες, 1 Ιανουαρίου 2007.

            Για το Συμβούλιο

            Ο Πρόεδρος

         F.-W. STEINMEIER


title: 2012/511/ΕΕ: Απόφαση του Συμβουλίου, της 23ης Ιουλίου 2012 , σχετικά με την υπογραφή, εξ ονόματος της Ευρωπαϊκής Ένωσης, της σύμβασης για την επισιτιστική βοήθεια

text:
               22.9.2012

               EL

               Επίσημη Εφημερίδα της Ευρωπαϊκής Ένωσης

               L 256/3

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 23ης Ιουλίου 2012
   σχετικά με την υπογραφή, εξ ονόματος της Ευρωπαϊκής Ένωσης, της σύμβασης για την επισιτιστική βοήθεια
   (2012/511/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 214 παράγραφος 4, σε συνδυασμό με το άρθρο 218 παράγραφος 5,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Η Ένωση αποτελεί συμβαλλόμενο μέρος της σύμβασης για την επισιτιστική βοήθεια του 1999 (1) (εφεξής «ΣΕΒ 1999»), η οποία δεν πρέπει πλέον να ισχύει από την 1η Ιουλίου 2012.

               (2)

               Στις 17 Νοεμβρίου 2010 το Συμβούλιο εξουσιοδότησε την Επιτροπή να διεξαγάγει διαπραγματεύσεις με σκοπό να υπάρξει συμφωνία σχετικά με σύμβαση για την επισιτιστική βοήθεια (εφεξής «η σύμβαση»), η οποία θα ενσωματώνει και θα αντικατοπτρίζει μια εκσυγχρονισμένη προσέγγιση της επισιτιστικής βοήθειας και η οποία θα αντικαταστήσει τη ΣΕΒ 1999.

               (3)

               Οι διαπραγματεύσεις ολοκληρώθηκαν επιτυχώς στις 25 Απριλίου 2012.

               (4)

               Είναι προς το συμφέρον της Ένωσης να υπογράψει τη σύμβαση, δεδομένου ότι αυτή θα συνέβαλλε στην επίτευξη των στόχων για την ανθρωπιστική βοήθεια οι οποίοι αναφέρονται στο άρθρο 214 παράγραφος 1 της Συνθήκης για τη λειτουργία της Ευρωπαϊκής Ένωσης.

               (5)

               Η σύμβαση θα είναι ανοικτή προς υπογραφή έως τις 31 Δεκεμβρίου 2012.

               (6)

               Η σύμβαση θα πρέπει να υπογραφεί εξ ονόματος της Ευρωπαϊκής Ένωσης υπό την επιφύλαξη της σύναψής της,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η υπογραφή της σύμβασης για την επισιτιστική βοήθεια (εφεξής «η σύμβαση») εγκρίνεται εξ ονόματος της Ένωσης, υπό την επιφύλαξη της σύναψης της εν λόγω σύμβασης (2).
   Άρθρο 2
   Ο πρόεδρος του Συμβουλίου έχει την αρμοδιότητα να υποδείξει το ή τα πρόσωπα που θα εξουσιοδοτηθούν να υπογράψουν τη σύμβαση εξ ονόματος της Ένωσης.
   Άρθρο 3
   Η παρούσα απόφαση αρχίζει να ισχύει την ημέρα της έκδοσής της.

      Βρυξέλλες, 23 Ιουλίου 2012.

            Για το Συμβούλιο

            Η Πρόεδρος

         C. ASHTON

      (1)  ΕΕ L 222 της 24.8.1999, σ. 40.

      (2)  Το κείμενο της συμφωνίας θα δημοσιευθεί μαζί με την απόφαση για τη σύναψή της.


title: Απόφαση (ΕΕ) 2016/1599 του Ευρωπαϊκού Κοινοβουλίου, της 28ης Απριλίου 2016, σχετικά με το κλείσιμο των λογαριασμών της κοινής επιχείρησης Artemis για το οικονομικό έτος 2014

text:
               14.9.2016

               EL

               Επίσημη Εφημερίδα της Ευρωπαϊκής Ένωσης

               L 246/430

         ΑΠΌΦΑΣΗ (ΕΕ) 2016/1599 ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 28ης Απριλίου 2016
   σχετικά με το κλείσιμο των λογαριασμών της κοινής επιχείρησης Artemis για το οικονομικό έτος 2014
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη τους οριστικούς ετήσιους λογαριασμούς της κοινής επιχείρησης Artemis για το οικονομικό έτος 2014,

               —

               έχοντας υπόψη την έκθεση του Ελεγκτικού Συνεδρίου σχετικά με τους ετήσιους λογαριασμούς της κοινής επιχείρησης Artemis για την περίοδο από 1η Ιανουαρίου 2014 έως 26 Ιουνίου 2014, που συνοδεύεται από την απάντηση της κοινής επιχείρησης (1),

               —

               έχοντας υπόψη τη δήλωση αξιοπιστίας (2) η οποία βεβαιώνει την ακρίβεια των λογαριασμών και τη νομιμότητα και κανονικότητα των σχετικών πράξεων, την οποία ενεχείρισε το Ελεγκτικό Συνέδριο για το οικονομικό έτος 2014, σύμφωνα με το άρθρο 287 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τη σύσταση του Συμβουλίου, της 12ης Φεβρουαρίου 2016, σχετικά με τη χορήγηση απαλλαγής στην κοινή επιχείρηση όσον αφορά την εκτέλεση του προϋπολογισμού για το οικονομικό έτος 2014 (05587/2016 – C8-0055/2016),

               —

               έχοντας υπόψη το άρθρο 319 της Συνθήκης για τη λειτουργία της Ευρωπαϊκής Ένωσης,

               —

               έχοντας υπόψη τον κανονισμό (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με τους δημοσιονομικούς κανόνες που εφαρμόζονται στον γενικό προϋπολογισμό της Ένωσης και την κατάργηση του κανονισμού (ΕΚ, Ευρατόμ) αριθ. 1605/2002 του Συμβουλίου (3), και ιδίως το άρθρο 209,

               —

               έχοντας υπόψη τον κανονισμό (ΕΚ) αριθ. 74/2008 του Συμβουλίου, της 20ής Δεκεμβρίου 2007, σχετικά με τη σύσταση της «κοινής επιχείρησης Artemis» για την υλοποίηση κοινών τεχνολογικών πρωτοβουλιών στα ενσωματωμένα συστήματα υπολογιστών (4),

               —

               έχοντας υπόψη τον κανονισμό (ΕΕ) αριθ. 561/2014 του Συμβουλίου, της 6ης Μαΐου 2014, για τη σύσταση της κοινής επιχείρησης ECSEL (5), και ιδίως το άρθρο 1 παράγραφος 2 και το άρθρο 12,

               —

               έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής, της 19ης Νοεμβρίου 2002, για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 του Συμβουλίου, ο οποίος θεσπίζει τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (6),

               —

               έχοντας υπόψη τον κατ’ εξουσιοδότηση κανονισμό (ΕΕ) αριθ. 110/2014 της Επιτροπής, της 30ής Σεπτεμβρίου 2013, σχετικά με τον πρότυπο δημοσιονομικό κανονισμό για τους οργανισμούς που αφορούν συμπράξεις δημόσιου και ιδιωτικού τομέα, που αναφέρονται στο άρθρο 209 του κανονισμού (ΕΕ, Ευρατόμ) αριθ. 966/2012 του Ευρωπαϊκού Κοινοβουλίου και του Συμβουλίου (7),

               —

               έχοντας υπόψη το άρθρο 94 και το παράρτημα V του Κανονισμού του,

               —

               έχοντας υπόψη την έκθεση της Επιτροπής Ελέγχου του Προϋπολογισμού (A8-0092/2016),

               1.

               αναβάλλει το κλείσιμο των λογαριασμών της κοινής επιχείρησης Artemis για το οικονομικό έτος 2014·

               2.

               αναθέτει στον Πρόεδρό του να διαβιβάσει την παρούσα απόφαση στον εκτελεστικό διευθυντή της κοινής επιχείρησης ECSEL, στο Συμβούλιο, στην Επιτροπή και στο Ελεγκτικό Συνέδριο, και να μεριμνήσει για τη δημοσίευσή της στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Martin SCHULZ

            Ο Γενικός Γραμματέας

         Klaus WELLE

      (1)  ΕΕ C 422 της 17.12.2015, σ. 9.

      (2)  ΕΕ C 422 της 17.12.2015, σ. 10.

      (3)  ΕΕ L 298 της 26.10.2012, σ. 1.

      (4)  ΕΕ L 30 της 4.2.2008, σ. 52.

      (5)  ΕΕ L 169 της 7.6.2014, σ. 152.

      (6)  ΕΕ L 357 της 31.12.2002, σ. 72.

      (7)  ΕΕ L 38 της 7.2.2014, σ. 2.


Avis juridique important

|

31999D0731

1999/731/ΕΚ: Απόφαση του Συμβουλίου, της 8ης Νοεμβρίου 1999, για την χορήγηση συμπληρωματικής μακροοικονομικής χρηματοδοτικής συνδρομής στη Βουλγαρία

Επίσημη Εφημερίδα αριθ. L 294 της 16/11/1999 σ. 0027 - 0028

ΑΠΟΦΑΣΗ ΤΟΥ ΣΥΜΒΟΥΛΙΟΥτης 8ης Νοεμβρίου 1999για την χορήγηση συμπληρωματικής μακροοικονομικής χρηματοδοτικής συνδρομής στη Βουλγαρία(1999/731/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 308,την πρόταση της Επιτροπής(1),τη γνώμη του Ευρωπαϊκού Κοινοβουλίου(2),Εκτιμώντας τα ακόλουθα:(1) η Επιτροπή ζήτησε τη γνώμη της οικονομικής και δημοσιονομκής επιτροπής πριν υποβάλει την πρότασή της·(2) η Βουλγαρία αρχίζει θεμελιώδεις οικονομικές μεταρρυθμίσεις και καταβάλλει σημαντικές προσπάθειες για την καθιέρωση μιας ορθά λειτουργούσας οικονομίας αγοράς με σκοπό την αύξηση της απασχόλησης και την βελτίωση των όρων διαβίωσης·(3) η Βουλγαρία και η Ευρωπαϊκή Ένωση υπέγραψαν Ευρωπαϊκή Συμφωνία σύνδεσης(3)·(4) το Ευρωπαϊκό Συμβούλιο, στη σύνοδο του Λουξεμβούργου το Δεκέμβριο του 1997, αποφάσισε την έναρξη διαδικασίας προσχώρησης περιλαμβάνοντας τη Βουλγαρία μεταξύ των άλλων υποψήφιων χωρών της Κεντρικής και Ανατολικής Ευρώπης και της Κύπρου·(5) η Βουλγαρία συμφώνησε με το Διεθνές Νομισματικό Ταμείο (ΔΝΤ) τον Σεπτέμβριο του 1998 για μία ρύθμιση βάσει της διευρυμένης πιστωτικής διευκόλυνσης (ΔΠΔ) με σκοπό την στήριξη του προγράμματος προσαρμογών και μεταρρυθμίσεών της·(6) η Παγκόσμια Τράπεζα θέσπισε μία τριετή στρατηγική παροχής συνδρομής προς τη Βουλγαρία τον Απρίλιο του 1998, στο πλαίσιο της οποίας προβλέπεται σημαντική χρηματοδότηση των προσαρμογών και επενδύσεων που θα στηρίξουν τις μεταρρυθμιστικές προσπάθειες της Βουλγαρίας σε τομείς προτεραιότητας·(7) οι αρχές της Βουλγαρίας ζήτησαν χρηματοδοτική συνδρομή από διεθνείς χρηματοδοτικούς οργανισμούς, την Κοινότητα και άλλους διμερείς χορηγούς· ακόμα και αν συνυπολογισθεί η εκτιμώμενη χρηματοδότηση που θα προέλθει από το ΔΝΤ και την Παγκόσμια Τράπεζα, εξακολουθεί να υφίσταται ένα σημαντικό χρηματοδοτικό κενό που πρέπει να καλυφθεί κατά την περίοδο εφαρμογής του προγράμματος ώστε να ενισχυθούν τα συναλλαγματικά διαθέσιμα της χώρας και να προωθηθούν οι στόχοι πολιτικής που είναι συνυφασμένοι με το μεταρρυθμιστικό πρόγραμμα της κυβέρνησης·(8) η χορήγηση ενός μακροπρόθεσμου κοινοτικού δανείου προς τη Βουλγαρία αποτελεί το ενδεικνυόμενο μέτρο για την ελάφρυνση των εξωτερικών χρηματοδοτικών δυσκολιών της χώρας, την στήριξη του ισοζυγίου πληρωμών, την ενίσχυση των συναλλαγματικών διαθεσίμων και την διευκόλυνση της υλοποίησης των αναγκαίων διαρθρωτικών μεταρρυθμίσεων·(9) η διαχείριση του κοινοτικού δανείου θα πρέπει να γίνεται από την Επιτροπή σύμφωνα με τις αρχές της χρηστής οικονομικής διαχείρισης·(10) για την έκδοση της παρούσας απόφασης η συνθήκη δεν προβλέπει άλλες εξουσίες εκτός από εκείνες που ορίζονται στο άρθρο 308,ΑΠΟΦΑΣΙΖΕΙ:Άρθρο 11. Η Κοινότητα χορηγεί στη Βουλγαρία μακροπρόθεσμο δάνειο ανώτατου ύψους 100 εκατομμυρίων ευρώ σε κεφάλαιο και μέγιστης διάρκειας δέκα ετών, για την εξασφάλιση βιώσιμου ισοζυγίου πληρωμών.2. Προς το σκοπό αυτό, η Επιτροπή εξουσιοδοτείται να δανειστεί, εξ ονόματος της Ευρωπαϊκής Κοινότητας, τα αναγκαία κεφάλαια τα οποία θα διατεθούν στη Βουλγαρία με τη μορφή δανείου.3. Η Επιτροπή διαχειρίζεται το δάνειο αυτό σε στενή συνεργασία με την οικονομική και δημοσιονομική επιτροπή και κατά τρόπο που να συμβιβάζεται με κάθε συμφωνία που έχει συναφθεί μεταξύ του ΔΝΤ και της Βουλγαρίας.Άρθρο 21. Η Επιτροπή εξουσιοδοτείται να συμφωνήσει με τις βουλγαρικές αρχές, μετά από διαβούλευση με την οικονομική και δημοσιονομική επιτροπή, τους όρους οικονομικής πολιτικής που συνοδεύουν το δάνειο. Οι όροι αυτοί πρέπει να συμβιβάζονται με τις συμφωνίες που αναφέρονται στο άρθρο 1 παράγραφος 3.2. Η Επιτροπή ελέγχει κατά τακτά χρονικά διαστήματα, σε συνεργασία με την οικονομική και δημοσιονομική επιτροπή και σε συντονισμό με το ΔΝΤ, εάν η οικονομική πολιτική της Βουλγαρίας συμβαδίζει με τους στόχους του παρόντος δανείου και εάν πληρούνται οι όροι που το συνοδεύουν.Άρθρο 31. Το δάνειο διατίθεται στη Βουλγαρία σε δύο δόσεις. Με την επιφύλαξη του άρθρου 2, η εκταμίευση της πρώτης δόσης θα γίνει εφόσον διαπιστωθεί η ικανοποιητική πορεία του μακροοικονομικού προγράμματος της Βουλγαρίας στο πλαίσιο της εφαρμογής της παρούσας ΔΠΔ που έχει συμφωνηθεί με το ΔΝΤ.2. Με την επιφύλαξη του άρθρου 2, η εκταμίευση δεύτερης δόσης θα γίνει με βάση την ικανοποιητική συνέχιση της υλοποίησης του προγράμματος προσαρμογών και μεταρρυθμίσεων και όχι πριν από την πάροδο ενός τριμήνου από την καταβολή της πρώτης δόσης.3. Τα κεφάλαια καταβάλλονται στην εθνική τράπεζα της Βουλγαρίας.Άρθρο 41. Οι δανειοληπτικές και δανειοδοτικές πράξεις που αναφέρονται στο άρθρο 1 διενεργούνται βάσει της ιδίας τοκοφόρου ημερομηνίας και δεν συνεπάγονται για την Κοινότητα ούτε μετατροπή των προθεσμιών λήξης τους ούτε ανάληψη κινδύνων συναλλάγματος ή επιτοκίου, ούτε την ανάληψη οποιουδήποτε άλλου εμπορικού κινδύνου.2. Εφόσον το ζητήσει η Βουλγαρία, η Επιτροπή λαμβάνει τα αναγκαία μέτρα προκειμένου να συμπεριληφθεί στους όρους του δανείου ρήτρα πρόωρης εξόφλησης και να εξασφαλιστεί η δυνατότητα εκτέλεσής της.3. Εφόσον ζητηθεί από τη Βουλγαρία, και με την προϋπόθεση ότι οι περιστάσεις επιτρέπουν τη μείωση του επιτοκίου των δανείων, η Επιτροπή μπορεί να προβεί στην αναχρηματοδότηση όλων ή μέρους των αρχικών δανειοληπτικών πράξεων ή στην αναπροσαρμογή των αντίστοιχων χρηματοδοτικών όρων. Οι πράξεις αναχρηματοδότησης ή αναπροσαρμογής διενεργούνται σύμφωνα με τους προβλεπόμενους στην παράγραφο 1 όρους και δεν έχουν ως αποτέλεσμα την παράταση της μέσης διάρκειας των σχετικών δανειοληψιών ή την αύξηση του ποσού του κεφαλαίου, υπολογιζόμενου βάσει των τρεχουσών συναλλαγματικών ισοτιμιών, που οφείλεται κατά την ημερομηνία της αναχρηματοδότησης ή της αναπροσαρμογής.4. Όλα τα έξοδα που συνεπάγεται για την Κοινότητα η σύναψη και η εκτέλεση της πράξης που προβλέπεται από την παρούσα απόφαση επιβαρύνουν την Βουλγαρία.5. Η οικονομική και δημοσιονομική επιτροπή ενημερώνεται για την πορεία των πράξεων που αναφέρονται στις παραγράφους 2 και 3 τουλάχιστον μία φορά το χρόνο.Άρθρο 5Τουλάχιστον μία φορά το χρόνο, κατά κανόνα μέχρι τις 15 Σεπτεμβρίου η Επιτροπή υποβάλλει στο Ευρωπαϊκό Κοινοβούλιο και στο Συμβούλιο έκθεση στην οποία περιέχεται αξιολόγηση της εφαρμογής της παρούσας απόφασης.Βρυξέλλες, 8 Νοεμβρίου 1999.Για το ΣυμβούλιοΟ ΠρόεδροςS. NIINISTÖ(1) ΕΕ C 307Ε της 26.10.1999, σ. 46.(2) Γνώμη που διατυπώθηκε στις 6 Οκτωβρίου 1999 (δεν έχει ακόμη δημοσιευθεί στην Επίσημη Εφημερίδα).(3) ΕΕ L 358 της 31.12.1994, σ. 3.


title: 2007/372/ΕΚ: Απόφαση της Επιτροπής, της 31ης Μαΐου 2007 , για την τροποποίηση της απόφασης 2004/20/ΕΚ με σκοπό τη μετατροπή του Εκτελεστικού Οργανισμού για την Ευφυή Ενέργεια σε Εκτελεστικό Οργανισμό για την Ανταγωνιστικότητα και την Καινοτομία

text:
               1.6.2007

               EL

               Επίσημη Εφημερίδα της Ευρωπαϊκής Ένωσης

               L 140/52

      ΑΠΌΦΑΣΗ ΤΗΣ ΕΠΙΤΡΟΠΉΣ

   της 31ης Μαΐου 2007
   για την τροποποίηση της απόφασης 2004/20/ΕΚ με σκοπό τη μετατροπή του «Εκτελεστικού Οργανισμού για την Ευφυή Ενέργεια» σε «Εκτελεστικό Οργανισμό για την Ανταγωνιστικότητα και την Καινοτομία»
   (2007/372/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 58/2003 του Συμβουλίου, της 19ης Δεκεμβρίου 2002, περί θεσπίσεως του καταστατικού των εκτελεστικών οργανισμών που είναι επιφορτισμένοι με ορισμένα καθήκοντα σχετικά με τη διαχείριση κοινοτικών προγραμμάτων (1),
   Εκτιμώντας τα ακόλουθα:

               (1)

               Στο πλαίσιο της στρατηγικής της Λισσαβόνας για την ανάπτυξη και την απασχόληση, η Κοινότητα έλαβε σειρά μέτρων με στόχο την προώθηση και την ανάπτυξη της ανταγωνιστικότητας και της καινοτομίας ώστε να συμβάλει στην ανάπτυξη και να καταστήσει την Ευρώπη ελκυστικότερο τόπο για επενδύσεις και εργασία.

               (2)

               Τα μέτρα αυτά περιλαμβάνουν την απόφαση αριθ. 1639/2006/ΕΚ του Ευρωπαϊκού Κοινοβουλίου και του Συμβουλίου, της 24ης Οκτωβρίου 2006, σχετικά με τη θέσπιση προγράμματος-πλαισίου για την ανταγωνιστικότητα και την καινοτομία (2007-2013) (2). Οι στόχοι του προγράμματος-πλαισίου για την ανταγωνιστικότητα και την καινοτομία (στο εξής «ΠΑΚ») είναι η τόνωση της ανταγωνιστικότητας των επιχειρήσεων, ιδίως των μικρών και μεσαίων επιχειρήσεων (στο εξής «ΜΜΕ»), η προώθηση κάθε μορφής καινοτομίας, συμπεριλαμβανομένης της οικολογικής καινοτομίας, η επιτάχυνση της ανάπτυξης της κοινωνίας της πληροφορίας και η προώθηση της ενεργειακής απόδοσης και των νέων και ανανεώσιμων πηγών ενέργειας. Οι στόχοι αυτοί θα επιδιωχθούν μέσω της εφαρμογής των ακόλουθων ειδικών προγραμμάτων: του προγράμματος επιχειρηματικότητας και καινοτομίας, του προγράμματος υποστήριξης της πολιτικής για τις τεχνολογίες της πληροφορίας και της επικοινωνίας και του προγράμματος «Ευφυής ενέργεια — Ευρώπη».

               (3)

               Τα μέτρα που έχουν ληφθεί στο πλαίσιο της στρατηγικής της Λισσαβόνας περιλαμβάνουν επίσης τον κανονισμό (ΕΚ) αριθ. 1692/2006 του Ευρωπαϊκού Κοινοβουλίου και του Συμβουλίου, της 24ης Οκτωβρίου 2006, σχετικά με τη θέσπιση του δευτέρου προγράμματος Marco Polo για τη χορήγηση κοινοτικής χρηματοδοτικής συνδρομής με σκοπό τη βελτίωση των περιβαλλοντικών επιδόσεων του συστήματος εμπορευματικών μεταφορών (Marco Polo II) και με την κατάργηση του κανονισμού (ΕΚ) αριθ. 1382/2003 (3). Οι στόχοι του Marco Polo II είναι η μείωση της οδικής συμφόρησης, η βελτίωση των περιβαλλοντικών επιδόσεων του συστήματος μεταφορών και η ενίσχυση των διατροπικών μεταφορών ώστε να συμβάλει στη δημιουργία ενός αποτελεσματικού και βιώσιμου συστήματος μεταφορών και στην ανταγωνιστικότητα και την καινοτομία, ιδίως των ΜΜΕ, μέσα στην Κοινότητα.

               (4)

               Ο Εκτελεστικός Οργανισμός για την Ευφυή Ενέργεια (στο εξής «ΕΟΕΕ») συστάθηκε βάσει της απόφασης 2004/20/ΕΚ της Επιτροπής (4), με σκοπό να διαχειρίζεται την κοινοτική δράση στον τομέα της ενέργειας η οποία υλοποιείται μέσω του προγράμματος «Ευφυής Ενέργεια — Ευρώπη 2003-2006» (στο εξής «πρόγραμμα ΕΕΕ 2003-2006») που θεσπίστηκε με την απόφαση αριθ. 1230/2003/ΕΚ του Ευρωπαϊκού Κοινοβουλίου και του Συμβουλίου (5). Η απόφαση 2004/20/ΕΚ προβλέπει ότι ο ΕΟΕΕ θα επιτελεί τα καθήκοντά του έως τις 31 Δεκεμβρίου 2008 με σκοπό την εκτέλεση συμβάσεων και τη χορήγηση επιδοτήσεων που έχουν υπογραφεί στο πλαίσιο του προγράμματος ΕΕΕ.

               (5)

               Μια ανάλυση κόστους-οφέλους που διενεργήθηκε από εξωτερικούς συμβούλους κατέδειξε ότι η συνέχιση της ανάθεσης στον υφιστάμενο ΕΟΕΕ καθηκόντων εκτέλεσης του προγράμματος που αφορούν το νέο πρόγραμμα ΕΕΕ 2007-2013 θα είναι η αποτελεσματικότερη από την άποψη του κόστους λύση.

               (6)

               Αναλύσεις κόστους-οφέλους κατέδειξαν επίσης ότι τα καθήκοντα εκτέλεσης του προγράμματος που αφορούν το πρόγραμμα επιχειρηματικότητας και καινοτομίας στο πλαίσιο του ΠΑΚ, καθώς και το Marco Polo II μπορούν να επιτελεστούν αποτελεσματικότερα από έναν εκτελεστικό οργανισμό ενώ ταυτόχρονα εξασφαλίζεται ότι η συνολική διαχείριση αυτών των προγραμμάτων θα γίνεται από την Επιτροπή.

               (7)

               Από τότε που το πρόγραμμα ΕΕΕ 2007-2013 εντάχθηκε στο ΠΑΚ και προκειμένου να υπάρχει συνοχή στον τρόπο εκτέλεσης των σχεδίων που εντάσσονται στο πρόγραμμα ΕΕΕ, θα πρέπει να ανατεθούν στον ΕΟΕΕ ορισμένα καθήκοντα εκτέλεσης που αφορούν το πρόγραμμα επιχειρηματικότητας και καινοτομίας, το οποίο εντάσσεται επίσης στο ΠΑΚ, πέρα από την εκτέλεση του προγράμματος ΕΕΕ 2007-2013. Επιπλέον, επειδή το Marco Polo II έχει κοινούς στόχους με το ΠΑΚ, ιδίως δε με το πρόγραμμα ΕΕΕ, συγκεκριμένα τη βελτίωση της ενεργειακής απόδοσης στις μεταφορές και τη μείωση των επιπτώσεών της στο περιβάλλον, και δεδομένου ότι και τα δύο προγράμματα μπορούν να επωφεληθούν από σημαντικές συνέργειες, ορισμένα εκτελεστικά καθήκοντα του Marco Polo II θα πρέπει επίσης να ανατεθούν στον ΕΟΕΕ.

               (8)

               Με σκοπό να αντικατοπτρίζει τα επιπρόσθετα καθήκοντά του, ο ΕΟΕΕ θα πρέπει να μετατραπεί σε εκτελεστικό οργανισμό για την ανταγωνιστικότητα και την καινοτομία.

               (9)

               Ως εκ τούτου, η απόφαση 2004/20/ΕΚ πρέπει να τροποποιηθεί αναλόγως.

               (10)

               Οι διατάξεις που θεσπίζονται στην παρούσα απόφαση είναι σύμφωνες με τη γνώμη της επιτροπής των εκτελεστικών οργανισμών,

         ΑΠΟΦΑΣΙΖΕΙ:
   Άρθρο 1
   Η απόφαση 2004/20/ΕΚ τροποποιείται ως εξής:

               1)

               Το άρθρο 1 παράγραφος 2 αντικαθίσταται από το ακόλουθο κείμενο:
               «2.   Η ονομασία του οργανισμού είναι “Εκτελεστικός Οργανισμός για την Ανταγωνιστικότητα και την Καινοτομία”».

               2)

               Το άρθρο 3 αντικαθίσταται από το ακόλουθο κείμενο:
               «Άρθρο 3
               Διάρκεια
               Ο οργανισμός θα επιτελεί τα καθήκοντά του από την 1η Ιανουαρίου 2004 έως τις 31 Δεκεμβρίου 2015.»

               3)

               Το άρθρο 4 αντικαθίσταται από το ακόλουθο κείμενο:
               «Άρθρο 4
               Στόχοι και καθήκοντα
               1.   Ο οργανισμός επιφορτίζεται με την επιτέλεση των ακόλουθων εκτελεστικών καθηκόντων για τη διαχείριση των κοινοτικών δράσεων στους τομείς της ενέργειας, της επιχειρηματικότητας και της καινοτομίας, συμπεριλαμβανομένης της οικολογικής καινοτομίας, και των βιώσιμων εμπορευματικών μεταφορών, βάσει του προγράμματος-πλαισίου για την ανταγωνιστικότητα και την καινοτομία 2007-2013, το οποίο θεσπίστηκε με την απόφαση αριθ. 1639/2006/ΕΚ του Ευρωπαϊκού Κοινοβουλίου και του Συμβουλίου (6) (στο εξής “ΠΑΚ”), και του δεύτερου προγράμματος Marco Polo 2007-2013, που θεσπίστηκε με τον κανονισμό (ΕΚ) αριθ. 1692/2006 του Ευρωπαϊκού Κοινοβουλίου και του Συμβουλίου (7):

                           α)

                           τη διαχείριση όλων των φάσεων των ειδικών προγραμμάτων στο πλαίσιο του προγράμματος επιχειρηματικότητας και καινοτομίας και του προγράμματος Ευφυής Ενέργεια — Ευρώπη, που θεσπίστηκαν με την απόφαση 1639/2006/ΕΚ, και του δεύτερου προγράμματος Marco Polo, καθώς και τους αναγκαίους προς τούτο ελέγχους, μέσω της έκδοσης των ενδεδειγμένων αποφάσεων βάσει των εξουσιών που του έχουν μεταβιβασθεί από την Επιτροπή·

                           β)

                           την έκδοση των πράξεων εκτέλεσης του προϋπολογισμού κατά τα έσοδα και τις δαπάνες, καθώς και την εκτέλεση, βάσει των εξουσιών που του έχουν μεταβιβασθεί από την Επιτροπή, όλων των πράξεων που είναι αναγκαίες για τη διαχείριση των μέτρων εφαρμογής, ιδίως δε των μέτρων που συνδέονται με την ανάθεση των συμβάσεων και τις επιδοτήσεις βάσει του ΠΑΚ και του δεύτερου προγράμματος Marco Polo·

                           γ)

                           τη συγκέντρωση, ανάλυση και διαβίβαση στην Επιτροπή όλων των πληροφοριών που είναι αναγκαίες για τον προσανατολισμό και την αξιολόγηση της εφαρμογής του ΠΑΚ και του δεύτερου προγράμματος Marco Polo.

                     2.   Ο εκτελεστικός οργανισμός διαχειρίζεται επίσης όλες τις φάσεις των μέτρων εφαρμογής που του έχουν ανατεθεί στο πλαίσιο των ακόλουθων προγραμμάτων:

                           α)

                           “Ευφυής ενέργεια — Ευρώπη (2003-2006)”, που θεσπίστηκε με την απόφαση αριθ. 1230/2003/ΕΚ του Ευρωπαϊκού Κοινοβουλίου και του Συμβουλίου (8)·

                           β)

                           “Marco Polo (2003-2006)”, που θεσπίστηκε με τον κανονισμό αριθ. 1382/2003 του Ευρωπαϊκού Κοινοβουλίου και του Συμβουλίου (9).

                     Τα δικαιώματα και οι υποχρεώσεις της Επιτροπής όσον αφορά τα μέτρα εφαρμογής που αναφέρονται στο στοιχείο β) του πρώτου εδαφίου ανατίθενται στον εκτελεστικό οργανισμό.
               3.   Ο εκτελεστικός οργανισμός μπορεί να επιφορτισθεί από την Επιτροπή, ύστερα από γνωμοδότηση της επιτροπής που προβλέπεται στο άρθρο 24 του κανονισμού (ΕΚ) αριθ. 58/2003, να επιτελεί παρόμοια καθήκοντα στο πλαίσιο του ΠΑΚ ή άλλων κοινοτικών προγραμμάτων, κατά την έννοια του άρθρου 2 του εν λόγω κανονισμού, στους τομείς που αναφέρονται στην παράγραφο 1.
               4.   Η απόφαση της Επιτροπής για τη μεταβίβαση εξουσιών καθορίζει λεπτομερώς το σύνολο των καθηκόντων που ανατίθενται στον εκτελεστικό οργανισμό, αναπροσαρμόζεται δε ανάλογα με τα πρόσθετα καθήκοντα που ανατίθενται ενδεχομένως στον οργανισμό. Η απόφαση της Επιτροπής θα διαβιβαστεί για ενημέρωση στην επιτροπή που προβλέπεται στο άρθρο 24 του κανονισμού (ΕΚ) αριθ. 58/2003.

               4)

               Το άρθρο 6 αντικαθίσταται από το ακόλουθο κείμενο:
               «Άρθρο 6
               Επιδοτήσεις
               Ο εκτελεστικός οργανισμός λαμβάνει επιδοτήσεις, οι οποίες εγγράφονται στο γενικό προϋπολογισμό των Ευρωπαϊκών Κοινοτήτων και προέρχονται από τα κονδύλια του ΠΑΚ και του δεύτερου προγράμματος Marco Polo και, εφόσον συντρέχει περίπτωση, άλλων κοινοτικών προγραμμάτων ή δράσεων των οποίων η εκτέλεση ανατίθεται στον οργανισμό κατ’ εφαρμογή του άρθρου 4 παράγραφος 3.»

               5)

               Το άρθρο 8 αντικαθίσταται από το ακόλουθο κείμενο:
               «Άρθρο 8
               Εκτέλεση του προϋπολογισμού λειτουργίας
               Ο οργανισμός εκτελεί τον προϋπολογισμό λειτουργίας του σύμφωνα με τις διατάξεις του κανονισμού (ΕΚ) αριθ. 1653/2004 της Επιτροπής (10).

         Άρθρο 2
   Όλες οι παραπομπές στον εκτελεστικό οργανισμό για την ευφυή ενέργεια νοούνται ως παραπομπές στον εκτελεστικό οργανισμό για την ανταγωνιστικότητα και την καινοτομία με ισχύ από την ημερομηνία έκδοσης της παρούσας απόφασης.

      Βρυξέλλες, 31 Μαΐου 2007.

            Για την Επιτροπή

         Günter VERHEUGEN

            Αντιπρόεδρος

      (1)  ΕΕ L 11 της 16.1.2003, σ. 1.

      (2)  ΕΕ L 310 της 9.11.2006, σ. 15.

      (3)  ΕΕ L 328 της 24.11.2006, σ. 1.

      (4)  ΕΕ L 5 της 9.1.2004, σ. 85.

      (5)  ΕΕ L 176 της 15.7.2003, σ. 29. Απόφαση όπως τροποποιήθηκε με την απόφαση αριθ. 787/2004/ΕΚ (ΕΕ L 138 της 30.4.2004, σ. 12).

      (6)  ΕΕ L 310 της 9.11.2006, σ. 15.

      (7)  ΕΕ L 328 της 24.11.2006, σ. 1.

      (8)  ΕΕ L 176 της 15.7.2003, σ. 29.

      (9)  ΕΕ L 196 της 2.8.2003, σ. 1.»

      (10)  ΕΕ L 297 της 22.9.2004, σ. 6.»


title: 2008/649/ΕΚ: Απόφαση της Επιτροπής, της 3ης Ιουλίου 2008 , για αποδοχή της ανάληψης υποχρεώσεων που προτάθηκε σε σχέση με τη διαδικασία αντιντάμπινγκ για τις εισαγωγές διαλυμάτων ουρίας και νιτρικού αμμωνίου, καταγωγής Ρωσίας

text:
               8.8.2008

               EL

               Επίσημη Εφημερίδα της Ευρωπαϊκής Ένωσης

               L 213/39

      ΑΠΌΦΑΣΗ ΤΗΣ ΕΠΙΤΡΟΠΉΣ

   της 3ης Ιουλίου 2008
   για αποδοχή της ανάληψης υποχρεώσεων που προτάθηκε σε σχέση με τη διαδικασία αντιντάμπινγκ για τις εισαγωγές διαλυμάτων ουρίας και νιτρικού αμμωνίου, καταγωγής Ρωσίας
   (2008/649/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 384/96 του Συμβουλίου, της 22ας Δεκεμβρίου 1995, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας (1) («o βασικός κανονισμός»), και ιδίως τα άρθρα 8 και 9,
   Κατόπιν διαβουλεύσεων με τη συμβουλευτική επιτροπή,
   Εκτιμώντας τα ακόλουθα:
   A.   ΔΙΑΔΙΚΑΣΙΑ

               (1)

               Με τον κανονισμό (ΕΚ) αριθ. 1995/2000 (2), το Συμβούλιο επέβαλε οριστικό δασμό αντιντάμπινγκ στις εισαγωγές διαλυμάτων ουρίας και νιτρικού αμμωνίου («το υπό εξέταση προϊόν») καταγωγής, μεταξύ άλλων, Ρωσίας. Ύστερα από επανεξέταση λόγω της λήξης της ισχύος, που ξεκίνησε τον Σεπτέμβριο του 2005, το Συμβούλιο, με τον κανονισμό (ΕΚ) αριθ.1911/2006 (3), ανανέωσε για πέντε έτη αυτά τα μέτρα, στο ισχύον επίπεδό τους.

               (2)

               Η Επιτροπή ανήγγειλε στις 19 Δεκεμβρίου 2006 την έναρξη μερικής ενδιάμεσης επανεξέτασης των μέτρων αυτών, με ανακοίνωση έναρξης της διαδικασίας, η οποία δημοσιεύθηκε στην Επίσημη Εφημερίδα της Ευρωπαϊκής Ένωσης
                   (4) κατόπιν αιτήματος της ανώνυμης μετοχικής εταιρείας «Mineral and Chemical Company Eurochem», της ελέγχουσας εταιρείας της ανώνυμης μετοχικής εταιρείας «Novomoskovskiy Azot and OJSC Nevinnomyssky Azot, Russia» («ο εξαγωγέας-παραγωγός»).

               (3)

               Οι οριστικές διαπιστώσεις και τα συμπεράσματα της μερικής ενδιάμεσης επανεξέτασης σχετικά με τον εξαγωγέα-παραγωγό παρατίθενται στον κανονισμό (ΕΚ) αριθ. 238/2008 του Συμβουλίου (5). Κατά τη διάρκεια της ενδιάμεσης επανεξέτασης ο εξαγωγέας-παραγωγός εξέφρασε ενδιαφέρον για να προτείνει μια ανάληψη υποχρέωσης ως προς τις τιμές, όμως απέτυχε να υποβάλει μια δεόντως τεκμηριωμένη προσφορά εντός της προθεσμίας που καθορίζεται στο άρθρο 8 παράγραφος 2 του βασικού κανονισμού. Εντούτοις, όπως δηλώνεται στον προαναφερθέντα κανονισμό του Συμβουλίου, το Συμβούλιο θεώρησε ότι πρέπει να επιτραπεί κατ’ εξαίρεση στον εξαγωγέα-παραγωγό να ολοκληρώσει την προσφορά ανάληψης υποχρέωσης, εντός 10 ημερολογιακών ημερών από την έναρξη ισχύος του εν λόγω κανονισμού, για τους λόγους που αναφέρονται στις αιτιολογικές σκέψεις 57 και 58 του κανονισμού (ΕΚ) αριθ. 238/2008. Σε συνέχεια της δημοσίευσης του προαναφερθέντος κανονισμού του Συμβουλίου και εντός της προθεσμίας που καθορίζεται στον εν λόγω κανονισμό, ο εξαγωγέας-παραγωγός υπέβαλε μια αποδεκτή ανάληψη υποχρεώσεων ως προς τις τιμές, σύμφωνα με το άρθρο 8 παράγραφος 1 του βασικού κανονισμού.

         B.   ΑΝΑΛΗΨΗ ΥΠΟΧΡΕΩΣΗΣ

               (4)

               Ο εξαγωγέας-παραγωγός προσφέρθηκε να πωλήσει το υπό εξέταση προϊόν, το οποίο υπάγεται στον κωδικό ΣΟ 3102 80 00 τουλάχιστον σε τιμές που επιτρέπουν την εξάλειψη της ζημιογόνου επίδρασης του ντάμπινγκ. Επιπροσθέτως, η υποβληθείσα πρόταση προβλέπει την τιμαριθμική αναπροσαρμογή της ελάχιστης τιμής του υπό εξέταση προϊόντος σύμφωνα με τις δημόσιες διεθνείς ανακοινώσεις τιμών του προϊόντος, δεδομένου ότι οι τιμές του υπό εξέταση προϊόντος ποικίλλουν σημαντικά. Ο εξαγωγέας-παραγωγός προσφέρθηκε επίσης να τηρήσει ένα συγκεκριμένο ποσοτικό ανώτατο όριο προκειμένου να αποφύγει ότι οι εισαγωγές του θα μπορούσαν να επηρεάσουν τις τιμές στη Γαλλία, αφού οι εν λόγω τιμές χρησιμεύουν ως βάση για την τιμαριθμική αναπροσαρμογή. Το επίπεδο του ποσοτικού ανώτατου ορίου ορίζεται συνολικά περίπου στο 10 % της συνολικής κοινοτικής κατανάλωσης του υπό εξέταση προϊόντος.

               (5)

               Επιπλέον, ο εξαγωγέας-παραγωγός –προκειμένου να μειωθεί ο κίνδυνος παραβίασης της τιμής μέσω της αντιστάθμισης των τιμών– προσφέρθηκε να μην πωλεί το προϊόν που καλύπτεται από την ανάληψη υποχρέωσης στους ίδιους πελάτες στην Ευρωπαϊκή Κοινότητα στους οποίους πωλεί άλλα προϊόντα, με εξαίρεση ορισμένα άλλα προϊόντα για τα οποία ο εξαγωγέας-παραγωγός αναλαμβάνει να σεβαστεί ένα συγκεκριμένο καθεστώς τιμών.

               (6)

               Επίσης, ο εξαγωγέας-παραγωγός θα υποβάλλει τακτικά στην Επιτροπή λεπτομερή στοιχεία σχετικά με τις εξαγωγές του στην Κοινότητα, έτσι ώστε να μπορεί η Επιτροπή να παρακολουθεί αποτελεσματικά την ανάληψη υποχρέωσης. Επιπλέον, η διάρθρωση των πωλήσεων του εξαγωγέα-παραγωγού είναι τέτοια, ώστε η Επιτροπή θεωρεί ότι είναι περιορισμένος ο κίνδυνος παραβίασης των αναλήψεων υποχρεώσεων που συμφωνήθηκαν.

               (7)

               Ύστερα από την κοινοποίηση της ανάληψης υποχρέωσης, ο κοινοτικός κλάδος παραγωγής αντιτάχθηκε σε αυτήν την πρόταση ανάληψης υποχρέωσης. Ο κοινοτικός κλάδος παραγωγής υποστήριξε ότι οι τιμές του υπό εξέταση προϊόντος παρουσιάζουν διακυμάνσεις και ότι η τιμαριθμική αναπροσαρμογή της ελάχιστης τιμής με βάση τις αναγραφόμενες τιμές του υπό εξέταση προϊόντος δεν είναι εφαρμόσιμη υπό όλες τις συνθήκες στην αγορά, ιδίως δεν θα ήταν εφαρμόσιμη σε μια προσανατολισμένη στην προσφορά αγορά, δηλαδή μια κατάσταση της αγοράς στην οποία ο αγοραστής μπορεί να καθορίσει τις τιμές λόγω της υψηλής προσφοράς. Επομένως, ο κοινοτικός κλάδος παραγωγής πρότεινε να βασίζεται η τιμαριθμική αναπροσαρμογή των ελάχιστων τιμών στις τιμές του φυσικού αερίου όπως αναγράφονται στο Waidhaus. Ωστόσο, εδώ πρέπει να σημειωθεί ότι μια τιμαριθμική αναπροσαρμογή που θα βασίζεται στην τιμή του φυσικού αερίου δεν θεωρείται εφικτή σε αυτήν την περίπτωση, λόγω της μικρής αντιστοιχίας του υπό εξέταση προϊόντος με τις τιμές του φυσικού αερίου. Όσον αφορά τα σχόλια του κοινοτικού κλάδου παραγωγής, ότι σε μια προσανατολισμένη στην προσφορά αγορά ο ισχύων τύπος τιμαριθμικής αναπροσαρμογής δεν θα είναι εφαρμόσιμος, σημειώνεται ότι η Επιτροπή θα παρακολουθεί αυτήν την ανάληψη υποχρέωσης και, εφόσον υπάρξουν εκ πρώτης όψεως αποδεικτικά στοιχεία ότι η ανάληψη υποχρέωσης δεν είναι πλέον εφαρμόσιμη, θα ενεργήσει άμεσα για τη διόρθωση της κατάστασης, όπως ορίζεται στην αιτιολογική σκέψη 11.

               (8)

               Ο κοινοτικός κλάδος παραγωγής υποστήριξε επίσης ότι το επίπεδο του ποσοτικού ανώτατου ορίου θα ήταν πολύ υψηλό και ζήτησε να οριστεί στο 3 %, κατ’ ανώτατο όριο, της συνολικής κοινοτικής κατανάλωσης. Υποστήριξε ότι ο εξαγωγέας-παραγωγός θα μπορούσε να επηρεάσει τις τιμές στην κοινοτική αγορά με ένα υψηλότερο ποσό και, έτσι, να καταστήσει την τιμαριθμική αναπροσαρμογή της ελάχιστης τιμής ανεφάρμοστη. Από αυτή την άποψη πρέπει να σημειωθεί ότι το ποσοτικό ανώτατο όριο ορίστηκε σε επίπεδο που θεωρήθηκε ότι: i) περιορίζει ικανοποιητικά τον κίνδυνο να επηρεάσει ο εξαγωγέας-παραγωγός τις τιμές στη γαλλική αγορά, καθιστώντας έτσι τον τύπο της τιμαριθμικής αναπροσαρμογής ανεφάρμοστο, και ii) είναι επαρκώς υψηλό ώστε, ταυτόχρονα, να παραμένει εφαρμόσιμη η ανάληψη υποχρέωσης. Επιπλέον, ο κοινοτικός κλάδος παραγωγής απέτυχε να τεκμηριώσει το επιχείρημά του ως προς τον τρόπο με τον οποίο οποιαδήποτε ποσότητα που υπερβαίνει το 3 % της συνολικής κοινοτικής κατανάλωσης θα είχε επιζήμια επίδραση στις τιμές.

               (9)

               Ο κοινοτικός κλάδος παραγωγής πρότεινε επίσης την εισαγωγή ενός «προοδευτικού ποσοτικού ανώτατου ορίου» με το οποίο το ποσοτικό ανώτατο όριο του εξαγωγέα-παραγωγού θα αυξάνεται σε ετήσια βάση, ανάλογα με την τήρηση από τον εξαγωγέα-παραγωγό των όρων της ανάληψης υποχρέωσης. Ωστόσο, η πρόταση αυτή απορρίπτεται, επειδή ο μόνος στόχος του ποσοτικού ανώτατου ορίου είναι να περιοριστεί ο κίνδυνος επηρεασμού των τιμών στις οποίες βασίζεται η τιμαριθμική αναπροσαρμογή της ελάχιστης τιμής. Πρέπει επίσης να σημειωθεί ότι, σε περίπτωση παραβίασης της ανάληψης υποχρέωσης, μπορεί η αποδοχή της ανάληψης υποχρέωσης, ως έχει, να ανακληθεί.

               (10)

               Λαμβανομένων υπόψη των ανωτέρω, η ανάληψη υποχρέωσης που προσφέρεται από τον ρώσο εξαγωγέα-παραγωγό γίνεται αποδεκτή.

               (11)

               Ωστόσο, λόγω των ειδικών στοιχείων αυτής της ανάληψης υποχρέωσης (ιδίως του τύπου τιμαριθμικής αναπροσαρμογής) η Επιτροπή θα αξιολογεί τακτικά την εφαρμοσιμότητα της ανάληψης υποχρέωσης. Για την αξιολόγηση της εφαρμοσιμότητάς της, η Επιτροπή θα λαμβάνει υπόψη, αλλά δεν θα περιορίζεται σε αυτά, τα ακόλουθα κριτήρια: τις τιμές του υπό εξέταση προϊόντος στη γαλλική αγορά· το επίπεδο του συντελεστή του τύπου τιμαριθμικής αναπροσαρμογής· τις τιμές πωλήσεων του εξαγωγέα-παραγωγού όπως αναφέρονται από τους εξαγωγείς-παραγωγούς στις τριμηνιαίες εκθέσεις πωλήσεών τους· την αποδοτικότητα του κοινοτικού κλάδου παραγωγής. Ειδικότερα, εάν από την αξιολόγηση της εφαρμοσιμότητας διαπιστωθεί ότι η μείωση της αποδοτικότητας του κοινοτικού κλάδου παραγωγής οφείλεται στην ανάληψη υποχρέωσης, η Επιτροπή θα καταβάλει προσπάθειες για να ανακαλέσει την αποδοχή της ανάληψης υποχρέωσης άμεσα, σύμφωνα με το άρθρο 8 παράγραφος 9 του βασικού κανονισμού.

               (12)

               Προκειμένου να είναι η Επιτροπή σε θέση να παρακολουθεί αποτελεσματικά τη συμμόρφωση των εταιρειών με την ανάληψη υποχρέωσης, όταν υποβληθεί στις αρμόδιες τελωνειακές αρχές η αίτηση για θέση σε ελεύθερη κυκλοφορία, η απαλλαγή από το δασμό αντιντάμπινγκ θα εξαρτάται: i) από την υποβολή τιμολογίου ανάληψης υποχρέωσης το οποίο θα περιλαμβάνει τουλάχιστον τα στοιχεία που απαριθμούνται στο παράρτημα του κανονισμού (ΕΚ) αριθ. 789/2008 του Συμβουλίου (6)· ii) από το γεγονός ότι τα προϊόντα έχουν κατασκευαστεί, φορτωθεί και τιμολογηθεί απευθείας από τις εν λόγω εταιρείες στον πρώτο ανεξάρτητο πελάτη στην Κοινότητα· και iii) από το γεγονός ότι τα εμπορεύματα που δηλώνονται και προσκομίζονται στο τελωνείο αντιστοιχούν ακριβώς στην περιγραφή του τιμολογίου ανάληψης υποχρέωσης. Αντίθετα, όταν δεν υποβάλλεται τέτοιο τιμολόγιο ή όταν αυτό δεν αντιστοιχεί στο προϊόν που παρουσιάζεται στο τελωνείο, πρέπει να καταβάλλεται το κατάλληλο ποσοστό δασμού αντιντάμπινγκ.

               (13)

               Προκειμένου να εξασφαλιστεί περαιτέρω η τήρηση της υποχρέωσης που θα αναληφθεί, οι εισαγωγείς ενημερώθηκαν, με τον κανονισμό (ΕΚ) αριθ. 789/2008, ότι η μη εκπλήρωση των όρων που προβλέπονται από τον εν λόγω κανονισμό ή η ανάκληση από την Επιτροπή της αποδοχής της ανάληψης υποχρέωσης μπορεί να έχουν ως συνέπεια την υποχρέωσή τους να καταβάλουν την τελωνειακή οφειλή η οποία αντιστοιχεί στις σχετικές συναλλαγές.

               (14)

               Σε περίπτωση παραβίασης ή ανάκλησης της ανάληψης υποχρέωσης ή σε περίπτωση ανάκλησης της αποδοχής της ανάληψης υποχρέωσης από την Επιτροπή, ο δασμός αντιντάμπινγκ που επιβάλλεται σύμφωνα με το άρθρο 9 παράγραφος 4 του βασικού κανονισμού εφαρμόζεται αυτομάτως βάσει του άρθρου 8 παράγραφος 9 του βασικού κανονισμού,

         ΑΠΟΦΑΣΙΖΕΙ:
   Άρθρο 1
   Η ανάληψη υποχρέωσης που προτείνεται από τον εξαγωγέα-παραγωγό που αναφέρεται κατωτέρω, στο πλαίσιο της διαδικασίας αντιντάμπινγκ όσον αφορά τις εισαγωγές νιτρικού αμμωνίου σε υγρή μορφή ή διαλύματος αμμωνίας καταγωγής Ρωσίας, γίνεται αποδεκτή.

               Χώρα

               Εταιρεία

               Πρόσθετος κωδικός Taric

               Ρωσία

               Ανώνυμη μετοχική εταιρεία «Mineral and Chemical Company Eurochem», του ομίλου επιχειρήσεων Eurochem, Μόσχα, Ρωσία, για τα προϊόντα που παράγονται από τη συνδεδεμένη εταιρεία της «OJSC NAK Azot, Novomoskovsk», Ρωσία, ή από τη συνδεδεμένη εταιρεία της «OJSC Nevinnomyssky Azot, Nevinnomyssk», Ρωσία, που είτε πωλούνται απευθείας στον πρώτο ανεξάρτητο πελάτη στην Κοινότητα είτε, τα ίδια προϊόντα, πωλούνται από την «Eurochem Trading GmbH, Zug», Ελβετία, στον πρώτο ανεξάρτητο πελάτη στην Κοινότητα.

               A885

         Άρθρο 2
   Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.

      Βρυξέλλες, 3 Ιουλίου 2008.

            Για την Επιτροπή

         Peter MANDELSON

            Μέλος της Επιτροπής

      (1)  ΕΕ L 56 της 6.3.1996, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 2117/2005 (ΕΕ L 340 της 23.12.2005, σ. 17).

      (2)  ΕΕ L 238 της 22.9.2000, σ. 15. Κανονισμός όπως τροποποιήθηκε με τον κανονισμό (ΕΚ) αριθ. 1675/2003 (ΕΕ L 238 της 25.9.2003, σ. 4).

      (3)  ΕΕ L 365 της 21.12.2006, σ. 26.

      (4)  ΕΕ C 311 της 19.12.2006, σ. 51.

      (5)  ΕΕ L 75 της 18.3.2008, σ. 14.

      (6)  Βλέπε σελίδα 14 της παρούσας Επίσημης Εφημερίδας.


title: 2014/310/ΚΕΠΠΑ: Απόφαση EUCAP Sahel/Mali/1/2014 της Επιτροπής Πολιτικής και Ασφάλειας, της 26ης Μαΐου 2014 , για τον διορισμό αρχηγού της αποστολής ΚΠΑΑ της Ευρωπαϊκής Ένωσης στο Μάλι (EUCAP Sahel Mali)

text:
               3.6.2014

               EL

               Επίσημη Εφημερίδα της Ευρωπαϊκής Ένωσης

               L 164/43

         ΑΠΌΦΑΣΗ EUCAP SAHEL/MALI/1/2014 ΤΗΣ ΕΠΙΤΡΟΠΉΣ ΠΟΛΙΤΙΚΉΣ ΚΑΙ ΑΣΦΆΛΕΙΑΣ
   της 26ης Μαΐου 2014
   για τον διορισμό αρχηγού της αποστολής ΚΠΑΑ της Ευρωπαϊκής Ένωσης στο Μάλι (EUCAP Sahel Mali)

      (2014/310/ΚΕΠΠΑ)

   Η ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 38 τρίτο εδάφιο,
   Έχοντας υπόψη την απόφαση 2014/219/ΚΕΠΠΑ του Συμβουλίου, της 15ης Απριλίου 2014, σχετικά με την αποστολή ΚΠΑΑ της Ευρωπαϊκής Ένωσης στο Μάλι (EUCAP Sahel Mali) (1), και ιδίως το άρθρο 7 παράγραφος 1,
   Εκτιμώντας τα ακόλουθα:

               (1)

               Βάσει της απόφασης 2014/219/ΚΕΠΠΑ, εξουσιοδοτείται η Επιτροπή Πολιτικής και Ασφάλειας, σύμφωνα με το άρθρο 38 της Συνθήκης, να λαμβάνει τις σχετικές αποφάσεις, προκειμένου να ασκεί τον πολιτικό έλεγχο και τη στρατηγική διεύθυνση της αποστολής EUCAP Sahel Mali, και, μεταξύ άλλων την απόφαση για τον διορισμό αρχηγού αποστολής.

               (2)

               Η Ύπατη Εκπρόσωπος της Ένωσης για θέματα εξωτερικής πολιτικής και πολιτικής ασφαλείας πρότεινε τον διορισμό του κ. Albrecht CONZE ως αρχηγού της αποστολής EUCAP Sahel Mali από 26 Μαΐου 2014 έως 14 Ιανουαρίου 2015,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Ο κ. Albrecht CONZE διορίζεται αρχηγός της αποστολής ΚΠΑΑ της Ευρωπαϊκής Ένωσης στο Μάλι (EUCAP Sahel Mali) από 26 Μαΐου 2014 έως 14 Ιανουαρίου 2015.
   Άρθρο 2
   Η παρούσα απόφαση αρχίζει να ισχύει την ημέρα της έκδοσής της.

      Βρυξέλλες, 26 Μαΐου 2014.

            Για την Επιτροπή Πολιτικής και Ασφάλειας

            Ο Πρόεδρος

         W. STEVENS

      (1)  ΕΕ L 113 της 16.4.2014, σ. 21.


title: Απόφαση (ΚΕΠΠΑ) 2015/76 του Συμβουλίου, της 19ης Ιανουαρίου 2015 , για την έναρξη της αποστολής ΚΠΑΑ της Ευρωπαϊκής Ένωσης στο Μάλι (EUCAP Sahel Mali) και την τροποποίηση της απόφασης 2014/219/ΚΕΠΠΑ

text:
               20.1.2015

               EL

               Επίσημη Εφημερίδα της Ευρωπαϊκής Ένωσης

               L 13/5

         ΑΠΌΦΑΣΗ (ΚΕΠΠΑ) 2015/76 ΤΟΥ ΣΥΜΒΟΥΛΊΟΥ
   της 19ης Ιανουαρίου 2015
   για την έναρξη της αποστολής ΚΠΑΑ της Ευρωπαϊκής Ένωσης στο Μάλι (EUCAP Sahel Mali) και την τροποποίηση της απόφασης 2014/219/ΚΕΠΠΑ
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 28, το άρθρο 42 παράγραφος 4 και το άρθρο 43 παράγραφος 2,
   Έχοντας υπόψη την απόφαση 2014/219/ΚΕΠΠΑ του Συμβουλίου, της 15ης Απριλίου 2014, σχετικά με την αποστολή ΚΠΑΑ της Ευρωπαϊκής Ένωσης στο Μάλι (EUCAP Sahel Mali) (1) και ιδίως το άρθρο 4,
   Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:

               (1)

               Στις 15 Απριλίου 2014 το Συμβούλιο εξέδωσε την απόφαση 2014/219/ΚΕΠΠΑ.

               (2)

               Στις 14 Οκτωβρίου 2014 το Συμβούλιο ενέκρινε την αρχική ιδέα διενέργειας των επιχειρήσεων για την αποστολή EUCAP Sahel Mali.

               (3)

               Κατόπιν της σύστασης του διοικητή μη στρατιωτικής επιχείρησης και την επίτευξη της αρχικής επιχειρησιακής δυνατότητας από την EUCAP Sahel Mali, η αποστολή θα πρέπει να αρχίσει στις 15 Ιανουαρίου 2015 και θα πρέπει να παραμείνει σε ισχύ για περίοδο 24 μηνών.

               (4)

               Στην απόφαση 2014/219/ΚΕΠΠΑ προβλέπεται δημοσιονομικό ποσό αναφοράς ύψους 5 500 000 EUR για τους πρώτους εννέα μήνες μετά την έναρξη ισχύος της. Θα πρέπει να καθοριστεί νέο δημοσιονομικό ποσό αναφοράς για τη δωδεκάμηνη περίοδο που αρχίζει στις 15 Ιανουαρίου 2015. Προς τούτο, η απόφαση 2014/219/ΚΕΠΠΑ θα πρέπει να τροποποιηθεί.

               (5)

               Η EUCAP Sahel Mali θα διεξαχθεί στο πλαίσιο κατάστασης που ενδέχεται να επιδεινωθεί και να παρεμποδίσει την υλοποίηση των στόχων της εξωτερικής δράσης της Ένωσης, όπως εκτίθενται στο άρθρο 21 της Συνθήκης για την Ευρωπαϊκή Ένωση,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η αποστολή ΚΠΑΑ της Ευρωπαϊκής Ένωσης στο Μάλι (EUCAP Sahel Mali) αρχίζει στις 15 Ιανουαρίου 2015.
   Άρθρο 2
   Ο διοικητής μη στρατιωτικών επιχειρήσεων της EUCAP Sahel Mali εξουσιοδοτείται, με άμεση ισχύ, να αρχίσει την εκτέλεση της επιχείρησης.
   Άρθρο 3
   Το άρθρο 14 παράγραφος 1 της απόφασης 2014/219/ΚΕΠΠΑ αντικαθίσταται από το ακόλουθο κείμενο:

      «1.   Το δημοσιονομικό ποσό αναφοράς που αποσκοπεί να καλύψει τις δαπάνες σχετικά με την EUCAP Sahel Mali από τις 15 Απριλίου 2014 έως τις 14 Ιανουαρίου 2015 ανέρχεται σε 5 500 000 EUR. Το δημοσιονομικό ποσό αναφοράς που αποσκοπεί να καλύψει τις δαπάνες σχετικά με την EUCAP Sahel Mali από τις 15 Ιανουαρίου 2015 έως τις 14 Ιανουαρίου 2016 ανέρχεται σε 11 400 000 EUR. Το ποσό δημοσιονομικής αναφοράς για τις μετέπειτα περιόδους καθορίζεται από το Συμβούλιο.»

   Άρθρο 4
   Η παρούσα απόφαση αρχίζει να ισχύει την ημερομηνία της έκδοσής της.
   Εφαρμόζεται από τις 15 Ιανουαρίου 2015.

      Βρυξέλλες, 19 Ιανουαρίου 2015.

            Για το Συμβούλιο

            Η Πρόεδρος

         F. MOGHERINI

      (1)  ΕΕ L 113 της 16.4.2014, σ. 21.


title: 2013/86/ΕΕ: Απόφαση του Συμβουλίου, της 12ης Φεβρουαρίου 2013 , για την εξ ονόματος της Ευρωπαϊκής Ένωσης σύναψη του συμπληρωματικού πρωτοκόλλου της Ναγκόγια - Κουάλα Λουμπούρ σχετικά με την ευθύνη και την αποζημίωση στο πρωτόκολλο της Καρθαγένης για τη βιοασφάλεια  Κείμενο που παρουσιάζει ενδιαφέρον για τον ΕΟΧ

text:
               19.2.2013

               EL

               Επίσημη Εφημερίδα της Ευρωπαϊκής Ένωσης

               L 46/1

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 12ης Φεβρουαρίου 2013
   για την εξ ονόματος της Ευρωπαϊκής Ένωσης σύναψη του συμπληρωματικού πρωτοκόλλου της Ναγκόγια - Κουάλα Λουμπούρ σχετικά με την ευθύνη και την αποζημίωση στο πρωτόκολλο της Καρθαγένης για τη βιοασφάλεια
   (Κείμενο που παρουσιάζει ενδιαφέρον για τον ΕΟΧ)
   (2013/86/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 192, σε συνδυασμό με το άρθρο 218 παράγραφος 6 στοιχείο α),
   Έχοντας υπόψη την πρόταση της Ευρωπαϊκής Επιτροπής,
   Έχοντας υπόψη τη συναίνεση του Ευρωπαϊκού Κοινοβουλίου (1),
   Εκτιμώντας τα ακόλουθα:

               (1)

               Σύμφωνα με το άρθρο 27 του πρωτοκόλλου της Καρθαγένης για τη βιοασφάλεια, της σύμβασης για τη βιοποικιλότητα (2) («πρωτόκολλο») η διάσκεψη των συμβαλλομένων μερών, λειτουργώντας ως σύνοδος των συμβαλλομένων μερών (ΔΣΜ/ΣΣΜ) του εν λόγω πρωτοκόλλου, υποχρεούται κατά την πρώτη συνεδρίασή της να θεσπίσει διαδικασία για την εκπόνηση διεθνών κανόνων και διαδικασιών στον τομέα της ευθύνης και της αποζημίωσης ζημιών οφειλομένων στη διασυνοριακή διακίνηση ζώντων τροποποιημένων οργανισμών.

               (2)

               Τον Ιούνιο του 2007, το Συμβούλιο εξέδωσε απόφαση με την οποία εξουσιοδοτείται η Επιτροπή να συμμετάσχει, εξ ονόματος της Ένωσης, στις διαπραγματεύσεις περί ευθύνης και αποζημίωσης με αντικείμενο θέματα που εμπίπτουν στην αρμοδιότητα της Ένωσης, σύμφωνα με συγκεκριμένες οδηγίες διαπραγμάτευσης. Η εν λόγω εξουσιοδότηση παρατάθηκε τον Οκτώβριο του 2008 για να καλυφθούν τα τελευταία στάδια των διαπραγματεύσεων.

               (3)

               Κατά την πέμπτη διάσκεψη ΔΣΜ/ΣΣΜ στη Ναγκόγια (Ιαπωνία), η ΕΕ υποστήριξε τον τελικό συμβιβασμό που επιτεύχθηκε σχετικά με το συμπληρωματικό πρωτόκολλο της Ναγκόγια – Κουάλα Λουμπούρ περί ευθύνης και αποζημίωσης, στο πρωτόκολλο της Καρθαγένης για τη βιοασφάλεια («συμπληρωματικό πρωτόκολλο»), αφού έλαβε υπόψη ότι ήταν εντός των ορίων των συμφωνημένων θέσεων της ΕΕ και των οδηγιών διαπραγμάτευσης που δόθηκαν στην Επιτροπή.

               (4)

               Στις 15 Οκτωβρίου 2010, η τελική ολομέλεια της πέμπτης ΔΣΜ/ΣΣΜ ενέκρινε το συμπληρωματικό πρωτόκολλο.

               (5)

               Στις 20 Δεκεμβρίου 2010, το Συμβούλιο χαιρέτισε την έγκριση του πρωτοκόλλου της Ναγκόγια – Κουάλα Λουμπούρ.

               (6)

               Σύμφωνα με απόφαση του Συμβουλίου της 6ης Μαΐου 2011 (3), το συμπληρωματικό πρωτόκολλο υπογράφηκε από την Ένωση στις 11 Μαΐου 2011, με την επιφύλαξη της σύναψής του σε μεταγενέστερη ημερομηνία.

               (7)

               Σύμφωνα με το άρθρο 34 της σύμβασης για τη βιολογική ποικιλότητα (4), κάθε πρωτόκολλο που προσαρτάται σε αυτή τη σύμβαση υπόκειται σε κύρωση, αποδοχή ή έγκριση από κράτη και περιφερειακούς οργανισμούς οικονομικής ολοκλήρωσης.

               (8)

               Η Ευρωπαϊκή Ένωση και τα κράτη μέλη της θα πρέπει να προσπαθήσουν να καταθέσουν το ταχύτερο δυνατό τα μέσα επικύρωσης, αποδοχής ή έγκρισης του συμπληρωματικού πρωτοκόλλου.

               (9)

               Το συμπληρωματικό πρωτόκολλο συμβάλλει στην επίτευξη των στόχων της περιβαλλοντικής πολιτικής της Ένωσης.

               (10)

               Το συμπληρωματικό πρωτόκολλο πρέπει συνεπώς να εγκριθεί εξ ονόματος της Ευρωπαϊκής Ένωσης,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το συμπληρωματικό πρωτόκολλο της Ναγκόγια – Κουάλα Λουμπούρ σχετικά με την ευθύνη και την αποζημίωση στο πρωτόκολλο της Καρθαγένης για τη βιοασφάλεια εγκρίνεται εξ ονόματος της Ένωσης.
   Το κείμενο του συμπληρωματικού πρωτοκόλλου επισυνάπτεται στην παρούσα απόφαση.
   Άρθρο 2
   Ο πρόεδρος του Συμβουλίου ορίζει το (τα) πρόσωπο(-α) που είναι αρμόδιο(-α) να προβεί(-ούν), εξ ονόματος της Ευρωπαϊκής Ένωσης, για θέματα που εμπίπτουν στην αρμοδιότητά της, στην κατάθεση του εγγράφου έγκρισης που προβλέπεται στο άρθρο 18 του συμπληρωματικού πρωτοκόλλου (5). Παράλληλα, το (τα) ανωτέρω πρόσωπο(-α) καταθέτει(-ουν) τη δήλωση που παρατίθεται στο παράρτημα της παρούσας απόφασης, σύμφωνα με το άρθρο 34 παράγραφος 3 της σύμβασης για τη βιολογική ποικιλότητα.
   Άρθρο 3
   Η παρούσα απόφαση τίθεται σε ισχύ την ημέρα της έκδοσής της.

      Βρυξέλλες, 12 Φεβρουαρίου 2013.

            Για το Συμβούλιο

            Ο Πρόεδρος

         M. NOONAN

      (1)  Δεν έχει ακόμα δημοσιευθεί στην Επίσημη Εφημερίδα.

      (2)  ΕΕ L 201 της 31.7.2002, σ. 50.

      (3)  Δεν έχει ακόμα δημοσιευθεί στην Επίσημη Εφημερίδα.

      (4)  EE L 309 της 13.12.1993, σ. 3.

      (5)  Η ημερομηνία έναρξης ισχύος του συμπληρωματικού πρωτοκόλλου δημοσιεύεται στην Επίσημη Εφημερίδα της Ευρωπαϊκής Ένωσης από τη Γενική Γραμματεία του Συμβουλίου.

      ΠΑΡΑΡΤΗΜΑ

         ΔΗΛΩΣΗ ΤΗΣ ΕΥΡΩΠΑΪΚΗΣ ΕΝΩΣΗΣ ΣΥΜΦΩΝΑ ΜΕ ΤΟ ΑΡΘΡΟ 34 ΠΑΡΑΓΡΑΦΟΣ 3 ΤΗΣ ΣΥΜΒΑΣΗΣ ΓΙΑ ΤΗ ΒΙΟΛΟΓΙΚΗ ΠΟΙΚΙΛΟΤΗΤΑ

      «Η Ευρωπαϊκή Ένωση δηλώνει ότι, σύμφωνα με τη Συνθήκη για τη λειτουργία της Ευρωπαϊκής Ένωσης και ιδίως το άρθρο 191, είναι αρμόδια να συνάπτει διεθνείς συμφωνίες, και για την εφαρμογή των υποχρεώσεων που απορρέουν από αυτές, οι οποίες συμβάλλουν στην επίτευξη των ακόλουθων στόχων:

                  —

                  διατήρηση, προστασία και βελτίωση της ποιότητας του περιβάλλοντος,

                  —

                  προστασία της υγείας του ανθρώπου,

                  —

                  συνετή και ορθολογική χρησιμοποίηση των φυσικών πόρων,

                  —

                  προώθηση, σε διεθνές επίπεδο, μέτρων για την αντιμετώπιση των περιφερειακών ή παγκόσμιων περιβαλλοντικών προβλημάτων, και ιδίως της αλλαγής του κλίματος.

            Επιπλέον, η Ευρωπαϊκή Ένωση θεσπίζει μέτρα σε επίπεδο Ένωσης στον τομέα της δικαστικής συνεργασίας σε αστικές υποθέσεις για την εύρυθμη λειτουργία της εσωτερικής αγοράς της.
      Η Ευρωπαϊκή Ένωση δηλώνει ότι έχει ήδη θεσπίσει νομικές πράξεις, δεσμευτικές για τα κράτη μέλη της, που καλύπτουν θέματα που διέπονται από το παρόν συμπληρωματικό πρωτόκολλο. Η άσκηση των αρμοδιοτήτων της Ένωσης υπόκειται εκ φύσεως σε διαρκή εξέλιξη. Προκειμένου να συμμορφωθεί προς τις υποχρεώσεις της βάσει του άρθρου 20 παρ. 3 στ. a) του πρωτοκόλλου της Καρθαγένης για τη βιοασφάλεια, της σύμβασης για τη βιοποικιλότητα, η Ένωση θα επικαιροποιεί τον κατάλογο των νομικών πράξεων που έχουν ήδη διαβιβαστεί στον Οργανισμό Ελέγχου της Βιοασφάλειας.
      Η Ευρωπαϊκή Ένωση έχει την ευθύνη της εκπλήρωσης όσων υποχρεώσεων απορρέουν από το συμπληρωματικό πρωτόκολλο και καλύπτονται από το ισχύον κοινοτικό δίκαιο.»

      ΜΕΤΑΦΡΑΣΗ

         ΣΥΜΠΛΗΡΩΜΑΤΙΚΌ ΠΡΩΤΌΚΟΛΛΟ ΤΗΣ ΝΑΓΚΌΓΙΑ - ΚΟΥΆΛΑ ΛΟΥΜΠΟΫΡ ΣΧΕΤΙΚΆ ΜΕ ΤΗΝ ΕΥΘΫΝΗ ΚΑΙ ΤΗΝ ΑΠΟΖΗΜΊΩΣΗ ΣΤΟ ΠΡΩΤΌΚΟΛΛΟ ΤΗΣ ΚΑΡΘΑΓΈΝΗΣ ΓΙΑ ΤΗ ΒΙΟΑΣΦΆΛΕΙΑ

      ΤΑ ΣΥΜΒΑΛΛΟΜΕΝΑ ΜΕΡΗ ΤΟΥ ΠΑΡΟΝΤΟΣ ΣΥΜΠΛΗΡΩΜΑΤΙΚΟΥ ΠΡΩΤΟΚΟΛΛΟΥ,
      ΩΣ συμβαλλόμενα μέρη του πρωτοκόλλου της Καρθαγένης για τη βιοασφάλεια που προσαρτάται στη σύμβαση για τη βιολογική ποικιλότητα, εφεξής «το πρωτόκολλο»,
      ΛΑΜΒΑΝΟΝΤΑΣ ΥΠΟΨΗ την αρχή 13 της διακήρυξης του Ρίο για το περιβάλλον και την ανάπτυξη,
      ΕΠΑΝΑΒΕΒΑΙΩΝΟΝΤΑΣ την προσέγγιση με βάση την αρχή της προφύλαξης που περιλαμβάνεται στην αρχή 15 της Διακήρυξης του Ρίο για το περιβάλλον και την ανάπτυξη,
      ΑΝΑΓΝΩΡΙΖΟΝΤΑΣ την ανάγκη να προβλεφθούν κατάλληλα μέτρα αντιμετώπισης σε περίπτωση ζημίας ή βάσιμης πιθανότητας ζημίας, σύμφωνα με το πρωτόκολλο,
      ΥΠΕΝΘΥΜΙΖΟΝΤΑΣ το άρθρο 27 του πρωτοκόλλου,
      ΣΥΜΦΩΝΗΣΑΝ ΤΑ ΑΚΟΛΟΥΘΑ:
      Άρθρο 1
      Στόχος
      Ο στόχος του παρόντος συμπληρωματικού πρωτοκόλλου είναι να συμβάλει στη διατήρηση και στη βιώσιμη χρήση της βιολογικής ποικιλότητας, λαμβάνοντας υπόψη τους κινδύνους για την ανθρώπινη υγεία και θεσπίζοντας διεθνείς κανόνες και διαδικασίες για την ευθύνη και την αποζημίωση σχετικά με τους ζώντες τροποποιημένους οργανισμούς.
      Άρθρο 2
      Χρήση όρων
      1.   Οι όροι που χρησιμοποιούνται στο άρθρο 2 της σύμβασης για τη βιολογική ποικιλότητα, εφεξής «η σύμβαση», και στο άρθρο 3 του πρωτοκόλλου εφαρμόζονται στο παρόν συμπληρωματικό πρωτόκολλο.
      2.   Επιπλέον, για τους σκοπούς του παρόντος συμπληρωματικού πρωτοκόλλου:

                  α)

                  ως «διάσκεψη των συμβαλλομένων μερών, συνερχόμενη ως συνεδρίαση των συμβαλλομένων μερών του πρωτοκόλλου», νοείται η διάσκεψη των συμβαλλομένων μερών της σύμβασης που επέχει θέση συνεδρίασης των συμβαλλομένων μερών του πρωτοκόλλου·

                  β)

                  ως «ζημία» νοείται κάθε δυσμενής επίπτωση στη διατήρηση και βιώσιμη χρήση της βιολογικής ποικιλότητας, λαμβάνοντας υπόψη τους κινδύνους για την ανθρώπινη υγεία, η οποία:

                              i)

                              είναι μετρήσιμη ή άλλως παρατηρήσιμη, λαμβάνοντας υπόψη, όπου διατίθενται, επιστημονικά καθιερωμένα βασικά κριτήρια τα οποία αναγνωρίζονται από την αρμόδια αρχή που λαμβάνει υπόψη οποιαδήποτε άλλη ανθρωπογενή μεταβολή και φυσική μεταβολή· και

                              ii)

                              είναι σημαντική, όπως ορίζεται στην παράγραφο 3 κάτωθι·

                  γ)

                  ως «φορέας εκμετάλλευσης» νοείται κάθε πρόσωπο που έχει τον άμεσο ή έμμεσο έλεγχο του ζώντος τροποποιημένου οργανισμού που μπορεί να είναι, μεταξύ άλλων, κατά περίπτωση και όπως ορίζει το εσωτερικό δίκαιο, ο κάτοχος της άδειας, το πρόσωπο που εισήγαγε τον ζώντα τροποποιημένο οργανισμό στην αγορά, ο επινοήσας, ο παραγωγός, ο κοινοποιών, ο εξαγωγέας, ο εισαγωγέας, ο μεταφορέας ή ο προμηθευτής·

                  δ)

                  ως «μέτρα αντιμετώπισης» νοούνται οι εύλογες ενέργειες με σκοπό:

                              i)

                              την πρόληψη, την ελαχιστοποίηση, τον περιορισμό, τον μετριασμό ή άλλη ενέργεια προς αποφυγή ζημιών, ανάλογα με την περίπτωση·

                              ii)

                              την αποκατάσταση της βιολογικής ποικιλότητας μέσω δράσεων που θα αναληφθούν με την ακόλουθη σειρά προτεραιότητας:

                                          α.

                                          αποκατάσταση της βιολογικής ποικιλότητας στην κατάσταση που ήταν πριν τη ζημία ή στην πλησιέστερη ισοδύναμη κατάσταση· και όπου η αρμόδια αρχή κρίνει ότι αυτό δεν είναι εφικτό·

                                          β.

                                          αποκατάσταση, μεταξύ άλλων, με αντικατάσταση της απώλειας της βιολογικής ποικιλότητας με άλλες συνιστώσες της βιολογικής ποικιλότητας για την ίδια ή για άλλη χρήση, στην ίδια ή, κατά περίπτωση, σε εναλλακτική τοποθεσία.

            3.   Η «σημαντική» δυσμενής επίπτωση καθορίζεται με βάση παράγοντες όπως:

                  α)

                  η μακροπρόθεσμη ή μόνιμη αλλαγή, νοούμενη ως αλλαγή που δεν είναι δυνατόν να αντιμετωπιστεί μέσω φυσικής αποκατάστασης εντός ευλόγου χρονικού διαστήματος·

                  β)

                  η έκταση των ποιοτικών ή ποσοτικών αλλαγών που επηρεάζουν δυσμενώς τις συνιστώσες της βιολογικής ποικιλότητας·

                  γ)

                  η μείωση της ικανότητας των συνιστωσών της βιολογικής ποικιλότητας να παρέχουν αγαθά και υπηρεσίες·

                  δ)

                  η έκταση οποιωνδήποτε δυσμενών επιπτώσεων στην υγεία του ανθρώπου στο πλαίσιο του πρωτοκόλλου.

            Άρθρο 3
      Πεδίο εφαρμογής
      1.   Το παρόν συμπληρωματικό πρωτόκολλο ισχύει για ζημίες που προκύπτουν από ζώντες τροποποιημένους οργανισμούς προερχόμενους από διασυνοριακή διακίνηση. Οι αναφερόμενοι ζώντες τροποποιημένοι οργανισμοί είναι αυτοί οι οποίοι:

                  α)

                  προορίζονται για άμεση χρήση ως τρόφιμα ή ζωοτροφή, ή για μεταποίηση·

                  β)

                  προορίζονται για περιορισμένη χρήση·

                  γ)

                  προορίζονται για σκόπιμη εισαγωγή στο περιβάλλον.

            2.   Όσον αφορά τη σκόπιμη διασυνοριακή διακίνηση, το παρόν συμπληρωματικό πρωτόκολλο ισχύει για τις ζημίες που προκύπτουν από οποιαδήποτε εξουσιοδοτημένη χρήση των ζώντων τροποποιημένων οργανισμών που αναφέρονται στην παράγραφο 1 ανωτέρω.
      3.   Το παρόν συμπληρωματικό πρωτόκολλο ισχύει επίσης για ζημίες που προκύπτουν από τις μη σκόπιμες συνοριακές διακινήσεις που αναφέρονται στο άρθρο 17 του πρωτοκόλλου, καθώς και για ζημίες που προκύπτουν από τις παράνομες διασυνοριακές μετακινήσεις που προβλέπονται στο άρθρο 25 του πρωτοκόλλου.
      4.   Το παρόν συμπληρωματικό πρωτόκολλο ισχύει για ζημίες που προκύπτουν από τη διασυνοριακή διακίνηση ζώντων τροποποιημένων οργανισμών η οποία δρομολογήθηκε μετά την έναρξη ισχύος του παρόντος συμπληρωματικού πρωτοκόλλου για το συμβαλλόμενο μέρος εντός της δικαιοδοσίας του οποίου πραγματοποιήθηκε η διασυνοριακή διακίνηση.
      5.   Το παρόν συμπληρωματικό πρωτόκολλο ισχύει για ζημίες που σημειώθηκαν σε περιοχές εντός των ορίων της εθνικής δικαιοδοσίας των συμβαλλομένων μερών.
      6.   Τα συμβαλλόμενα μέρη μπορούν να χρησιμοποιούν τα κριτήρια που καθορίζονται στην εθνική τους νομοθεσία για την αντιμετώπιση ζημιών που σημειώνονται εντός των ορίων της εθνικής τους δικαιοδοσίας.
      7.   Η εθνική νομοθεσία για την υλοποίηση του παρόντος συμπληρωματικού πρωτοκόλλου ισχύει επίσης για ζημίες που προκύπτουν από τις διασυνοριακές διακινήσεις ζώντων τροποποιημένων οργανισμών από μη συμβαλλόμενα μέρη.
      Άρθρο 4
      Αιτιώδης συνάφεια
      Πρέπει να διαπιστωθεί αιτιώδης σχέση μεταξύ της ζημίας και του ζώντος τροποποιημένου οργανισμού σύμφωνα με την εθνική νομοθεσία.
      Άρθρο 5
      Μέτρα αντιμετώπισης
      1.   Τα συμβαλλόμενα μέρη απαιτούν από τον ενδεδειγμένο φορέα ή φορείς εκμετάλλευσης, σε περίπτωση ζημίας, και τηρουμένων των απαιτήσεων της αρμόδιας αρχής, να:

                  α)

                  ενημερώνει(-ουν) πάραυτα την αρμόδια αρχή·

                  β)

                  να αξιολογεί(-ούν) τη ζημία· και

                  γ)

                  να λαμβάνει(-ουν) κατάλληλα μέτρα αντιμετώπισης.

            2.   Η αρμόδια αρχή πρέπει:

                  α)

                  να ταυτοποιήσει τον φορέα εκμετάλλευσης που προκάλεσε τη ζημία·

                  β)

                  να αξιολογήσει τη ζημία·

                  γ)

                  να καθορίσει ποια μέτρα αντιμετώπισης πρέπει να ληφθούν από τον φορέα εκμετάλλευσης.

            3.   Όπου προκύπτει από τα σχετικά στοιχεία, από τα διαθέσιμα επιστημονικά στοιχεία ή από τα στοιχεία που διατίθενται από τον Οργανισμό Ελέγχου της Βιοασφάλειας, ότι υπάρχει μεγάλη πιθανότητα να προκληθεί ζημία εάν δεν ληφθούν εγκαίρως μέτρα αντιμετώπισης, ο φορέας εκμετάλλευσης υποχρεούται να λάβει κατάλληλα μέτρα αντιμετώπισης προς αποφυγή της εν λόγω ζημίας.
      4.   Η αρμόδια αρχή μπορεί να εφαρμόσει κατάλληλα μέτρα αντιμετώπισης, ιδίως όταν ο φορέας εκμετάλλευσης παρέλειψε να το πράξει.
      5.   Η αρμόδια αρχή έχει το δικαίωμα να ανακτήσει από τον φορέα εκμετάλλευσης τις δαπάνες και τα έξοδά της, καθώς και οποιαδήποτε παρεπόμενα έξοδα και δαπάνες, για την αξιολόγηση των ζημιών και την εφαρμογή οποιωνδήποτε κατάλληλων μέτρων αντιμετώπισης. Τα συμβαλλόμενα μέρη μπορούν να προβλέπουν στην εθνική τους νομοθεσία άλλες περιπτώσεις στις οποίες ο φορέας εκμετάλλευσης ενδεχομένως δεν υποχρεούται να καλύπτει τα έξοδα και τις δαπάνες.
      6.   Οι αποφάσεις της αρμόδιας αρχής που απαιτούν από τον φορέα εκμετάλλευσης να λάβει μέτρα αντιμετώπισης πρέπει να αιτιολογούνται. Οι αποφάσεις αυτές πρέπει να κοινοποιούνται στον φορέα εκμετάλλευσης. Η εθνική νομοθεσία προβλέπει διορθωτικά μέτρα, συμπεριλαμβανομένης της δυνατότητας διοικητικής ή δικαστικής επανεξέτασης των εν λόγω αποφάσεων. Η αρμόδια αρχή, σύμφωνα με την εθνική νομοθεσία, ενημερώνει επίσης τον φορέα εκμετάλλευσης για τα διαθέσιμα διορθωτικά μέτρα. Η προσφυγή στα εν λόγω διορθωτικά μέτρα δεν εμποδίζει την αρμόδια αρχή να λάβει μέτρα αντιμετώπισης υπό κατάλληλες συνθήκες, εκτός εάν η εθνική νομοθεσία προβλέπει διαφορετικά.
      7.   Κατά την εφαρμογή του παρόντος άρθρου και με σκοπό τον προσδιορισμό των ειδικών μέτρων αντιμετώπισης που η αρμόδια αρχή πρόκειται να απαιτήσει ή να λάβει, τα συμβαλλόμενα μέρη μπορούν, κατά περίπτωση, να εξετάσουν κατά πόσο τα μέτρα αντιμετώπισης προβλέπονται ήδη από την εθνική τους νομοθεσία περί αστικής ευθύνης.
      8.   Τα μέτρα αντιμετώπισης εφαρμόζονται σύμφωνα με το εθνικό δίκαιο.
      Άρθρο 6
      Εξαιρέσεις
      1.   Τα συμβαλλόμενα μέρη μπορούν να προβλέπουν, στην εθνική τους νομοθεσία, τις ακόλουθες εξαιρέσεις:

                  α)

                  θεομηνίες ή ανωτέρα βία· και

                  β)

                  πολεμική σύρραξη ή πολιτικές αναταραχές.

            2.   Τα συμβαλλόμενα μέρη μπορούν να προβλέπουν, στην εθνική τους νομοθεσία, όποιες άλλες εξαιρέσεις ή μέτρα άμβλυνσης θεωρούν κατάλληλα.
      Άρθρο 7
      Προθεσμίες
      Τα συμβαλλόμενα μέρη μπορούν να προβλέπουν, στην εθνική τους νομοθεσία:

                  α)

                  σχετικές ή/και απόλυτες προθεσμίες για δράσεις όσον αφορά μέτρα αντιμετώπισης· και

                  β)

                  την έναρξη της περιόδου στην οποία εφαρμόζεται η προθεσμία.

            Άρθρο 8
      Δημοσιονομικοί περιορισμοί
      Τα συμβαλλόμενα μέρη μπορούν να προβλέπουν, στην εθνική τους νομοθεσία, δημοσιονομικούς περιορισμούς για την ανάκτηση των δαπανών και εξόδων που αφορούν μέτρα αντιμετώπισης.
      Άρθρο 9
      Δικαίωμα προσφυγής
      Το παρόν συμπληρωματικό πρωτόκολλο δεν περιορίζει ούτε μειώνει οποιοδήποτε δικαίωμα προσφυγής ή αποζημίωσης που ο φορέας εκμετάλλευσης μπορεί να αξιώσει έναντι οποιουδήποτε άλλου προσώπου.
      Άρθρο 10
      Οικονομική εγγύηση
      1.   Τα συμβαλλόμενα μέρη διατηρούν το δικαίωμα να περιλάβουν, στην εθνική τους νομοθεσία, διατάξεις για την οικονομική εγγύηση.
      2.   Τα συμβαλλόμενα μέρη ασκούν το δικαίωμα που προβλέπεται στην παράγραφο 1 ανωτέρω κατά τρόπο σύμφωνο με τα δικαιώματα και τις υποχρεώσεις τους βάσει του διεθνούς δικαίου, λαμβάνοντας υπόψη τις τρεις τελευταίες παραγράφους του προοιμίου του πρωτοκόλλου.
      3.   Η πρώτη συνεδρίαση της διάσκεψης των μερών, συνερχόμενη ως συνεδρίαση των συμβαλλομένων μερών του πρωτοκόλλου μετά την έναρξη ισχύος του συμπληρωματικού πρωτοκόλλου, θα υποβάλει αίτημα στη Γραμματεία να αναλάβει ολοκληρωμένη μελέτη η οποία θα καλύπτει, μεταξύ άλλων, τα ακόλουθα:

                  α)

                  τις λεπτομέρειες των μηχανισμών οικονομικής εγγύησης·

                  β)

                  την εκτίμηση των περιβαλλοντικών, οικονομικών και κοινωνικών επιπτώσεων των εν λόγω μηχανισμών, ιδίως στις αναπτυσσόμενες χώρες· και

                  γ)

                  τον προσδιορισμό των κατάλληλων οντοτήτων για την παροχή οικονομικής εγγύησης.

            Άρθρο 11
      Ευθύνη των κρατών για διεθνώς παράνομες πράξεις
      Το παρόν συμπληρωματικό πρωτόκολλο δεν θίγει τα δικαιώματα και τις υποχρεώσεις των κρατών βάσει των κανόνων του γενικού διεθνούς δικαίου όσον αφορά την ευθύνη των κρατών για διεθνώς παράνομες πράξεις.
      Άρθρο 12
      Εφαρμογή και σχέση με την αστική ευθύνη
      1.   Τα συμβαλλόμενα μέρη προβλέπουν, στην εθνική τους νομοθεσία, κανόνες και διαδικασίες αποκατάστασης ζημιών. Για την υλοποίηση της εν λόγω υποχρέωσης, τα συμβαλλόμενα μέρη προβλέπουν μέτρα αντιμετώπισης σύμφωνα με το παρόν συμπληρωματικό πρωτόκολλο και μπορούν, κατά περίπτωση:

                  α)

                  να εφαρμόσουν την ισχύουσα εθνική νομοθεσία, καθώς και, ενδεχομένως, τους γενικούς κανόνες και διαδικασίες περί αστικής ευθύνης·

                  β)

                  να εφαρμόσουν ή να εκπονήσουν κανόνες και διαδικασίες περί αστικής ευθύνης ειδικά για το σκοπό αυτό· ή

                  γ)

                  να εφαρμόσουν ή να εκπονήσουν συνδυασμό των δύο.

            2.   Τα συμβαλλόμενα μέρη, με σκοπό τη θέσπιση κατάλληλων κανόνων και διαδικασιών στην εθνική τους νομοθεσία περί αστικής ευθύνης για υλικές ή προσωπικές βλάβες που σχετίζονται με τη ζημία όπως ορίζεται στο άρθρο 2 παράγραφος 2 στοιχείο β):

                  α)

                  εξακολουθούν να εφαρμόζουν την ισχύουσα γενική νομοθεσία τους περί αστικής ευθύνης·

                  β)

                  εκπονούν και εφαρμόζουν ή συνεχίζουν να εφαρμόζουν τη νομοθεσία περί αστικής ευθύνης ειδικά για το σκοπό αυτό· ή

                  γ)

                  εκπονούν και εφαρμόζουν ή συνεχίζουν να εφαρμόζουν συνδυασμό των δύο.

            3.   Κατά την εκπόνηση νομοθεσίας περί αστικής ευθύνης όπως αναφέρεται στα εδάφια β) ή γ) των παραγράφων 1 και 2 ανωτέρω, τα συμβαλλόμενα μέρη, κατά περίπτωση, εξετάζουν, μεταξύ άλλων, τα ακόλουθα θέματα:

                  α)

                  τη ζημία·

                  β)

                  τη ρήτρα ευθύνης, όπως αντικειμενική ευθύνη ή ευθύνης λόγω πταίσματος·

                  γ)

                  τον καταμερισμό της ευθύνης, ανάλογα με την περίπτωση·

                  δ)

                  το δικαίωμα άσκησης αγωγής.

            Άρθρο 13
      Εκτίμηση και επανεξέταση
      Η διάσκεψη των συμβαλλομένων μερών, συνερχόμενη ως συνεδρίαση των συμβαλλομένων μερών του πρωτοκόλλου, αναλαμβάνει την επανεξέταση της αποτελεσματικότητας του παρόντος συμπληρωματικού πρωτοκόλλου πέντε έτη μετά την έναρξη ισχύος του και κατόπιν ανά πενταετία, υπό την προϋπόθεση ότι τα απαιτούμενα για την εν λόγω επανεξέταση στοιχεία έχουν διατεθεί από τα συμβαλλόμενα μέρη. Η επανεξέταση διενεργείται στο πλαίσιο της εκτίμησης και της επανεξέτασης του πρωτοκόλλου, όπως ορίζεται στο άρθρο 35 του πρωτοκόλλου, εκτός εάν αποφασίσουν διαφορετικά τα συμβαλλόμενα μέρη του παρόντος συμπληρωματικού πρωτοκόλλου. Η πρώτη επανεξέταση περιλαμβάνει επανεξέταση της αποτελεσματικότητας των άρθρων 10 και 12.
      Άρθρο 14
      Διάσκεψη των συμβαλλομένων μερών, συνερχόμενη ως συνεδρίαση των συμβαλλομένων μερών του πρωτοκόλλου
      1.   Με την επιφύλαξη της παραγράφου 2 του άρθρου 32 της σύμβασης, η διάσκεψη των συμβαλλομένων μερών που επέχει θέση συνεδρίασης των συμβαλλομένων μερών του πρωτοκόλλου συνέρχεται ως συνεδρίαση των συμβαλλομένων μερών του παρόντος συμπληρωματικού πρωτοκόλλου.
      2.   Η διάσκεψη των συμβαλλομένων μερών που συνέρχεται ως συνεδρίαση των συμβαλλομένων μερών του πρωτοκόλλου προβαίνει σε τακτική επανεξέταση της εφαρμογής του παρόντος συμπληρωματικού πρωτοκόλλου και λαμβάνει, στο πλαίσιο της εντολής που έλαβε, τις αναγκαίες αποφάσεις για την προώθηση της αποτελεσματικής εφαρμογής του. Εκτελεί τα καθήκοντα που της έχουν ανατεθεί από το παρόν συμπληρωματικό πρωτόκολλο και, τηρουμένων των αναλογιών, τα καθήκοντα που της ανατέθηκαν κατ’ εφαρμογή της παραγράφου 4 στοιχεία α) και στ) του άρθρου 29 του πρωτοκόλλου.
      Άρθρο 15
      Γραμματεία
      Η Γραμματεία που συστάθηκε δυνάμει του άρθρου 24 της σύμβασης λογίζεται ως γραμματεία του παρόντος συμπληρωματικού πρωτοκόλλου.
      Άρθρο 16
      Σχέση με τη σύμβαση και το πρωτόκολλο
      1.   Το παρόν συμπληρωματικό πρωτόκολλο συμπληρώνει το πρωτόκολλο και δεν μεταβάλλει ούτε τροποποιεί το πρωτόκολλο.
      2.   Το παρόν συμπληρωματικό πρωτόκολλο δεν θίγει τα δικαιώματα και τις υποχρεώσεις των συμβαλλομένων μερών του παρόντος συμπληρωματικού πρωτοκόλλου στο πλαίσιο της σύμβασης και του πρωτοκόλλου.
      3.   Εκτός εάν προβλέπεται διαφορετικά στο παρόν συμπληρωματικό πρωτόκολλο, οι διατάξεις της σύμβασης και του πρωτοκόλλου εφαρμόζονται, τηρουμένων των αναλογιών, στο παρόν συμπληρωματικό πρωτόκολλο.
      4.   Με την επιφύλαξη της παραγράφου 3 ανωτέρω, το παρόν συμπληρωματικό πρωτόκολλο δεν θίγει τα δικαιώματα και τις υποχρεώσεις συμβαλλόμενου μέρους βάσει του διεθνούς δικαίου.
      Άρθρο 17
      Υπογραφή
      Το παρόν συμπληρωματικό πρωτόκολλο παραμένει ανοικτό προς υπογραφή από τα συμβαλλόμενα μέρη του πρωτοκόλλου στην έδρα των Ηνωμένων Εθνών στη Νέα Υόρκη από τις 7 Μαρτίου 2011 έως τις 6 Μαρτίου 2012.
      Άρθρο 18
      Έναρξη ισχύος
      1.   Το παρόν συμπληρωματικό πρωτόκολλο αρχίζει να ισχύει την ενενηκοστή ημέρα από την ημερομηνία κατάθεσης του τεσσαρακοστού εγγράφου κύρωσης, αποδοχής, έγκρισης ή προσχώρησης από τα κράτη ή τους περιφερειακούς οργανισμούς οικονομικής ολοκλήρωσης που είναι συμβαλλόμενα μέρη του πρωτοκόλλου.
      2.   Το παρόν συμπληρωματικό πρωτόκολλο αρχίζει να ισχύει για ένα κράτος ή περιφερειακό οργανισμό οικονομικής ολοκλήρωσης που επικυρώνει, αποδέχεται, εγκρίνει ή προσχωρεί σε αυτό μετά την κατάθεση του τεσσαρακοστού εγγράφου που αναφέρεται στην παράγραφο 1 ανωτέρω, την ενενηκοστή ημέρα από την ημερομηνία κατά την οποία το εν λόγω κράτος ή περιφερειακός οργανισμός οικονομικής ολοκλήρωσης καταθέτει το οικείο έγγραφο κύρωσης, αποδοχής, έγκρισης ή προσχώρησης, ή κατά την ημερομηνία κατά την οποία το πρωτόκολλο αρχίζει να ισχύει για το εν λόγω κράτος ή περιφερειακό οργανισμό οικονομικής ολοκλήρωσης, όποια από τις ημερομηνίες είναι μεταγενέστερη.
      3.   Για τους σκοπούς των παραγράφων 1 και 2 ανωτέρω, οποιοδήποτε έγγραφο που κατατίθεται από περιφερειακό οργανισμό οικονομικής ολοκλήρωσης δεν λογίζεται ως επιπρόσθετο αυτών που έχουν κατατεθεί από κράτη μέλη του εν λόγω οργανισμού.
      Άρθρο 19
      Επιφυλάξεις
      Καμία επιφύλαξη δεν μπορεί να διατυπωθεί για το παρόν συμπληρωματικό πρωτόκολλο.
      Άρθρο 20
      Απόσυρση
      1.   Ανά πάσα στιγμή, δύο έτη μετά την ημερομηνία κατά την οποία άρχισε να ισχύει το παρόν συμπληρωματικό πρωτόκολλο για ένα συμβαλλόμενο μέρος, το εν λόγω συμβαλλόμενο μέρος μπορεί να αποσυρθεί από το παρόν συμπληρωματικό πρωτόκολλο με γραπτή κοινοποίηση στον θεματοφύλακα.
      2.   Η απόσυρση πραγματοποιείται μετά την παρέλευση ενός έτους από την ημερομηνία παραλαβής της κοινοποίησης από τον θεματοφύλακα ή σε οποιαδήποτε μεταγενέστερη ημερομηνία που προσδιορίζεται στην κοινοποίηση της απόσυρσης.
      3.   Οποιοδήποτε συμβαλλόμενο μέρος που αποσύρεται από το πρωτόκολλο σύμφωνα με το άρθρο 39 του πρωτοκόλλου θεωρείται ότι αποσύρεται και από το παρόν συμπληρωματικό πρωτόκολλο.
      Άρθρο 21
      Αυθεντικά κείμενα
      Το πρωτότυπο του παρόντος συμπληρωματικού πρωτοκόλλου, το κείμενο του οποίου στην αραβική, κινεζική, αγγλική, γαλλική, ρωσική και ισπανική γλώσσα θεωρείται εξίσου αυθεντικό, κατατίθεται στον Γενικό Γραμματέα των Ηνωμένων Εθνών.
      ΣΕ ΠΙΣΤΩΣΗ ΤΩΝ ΑΝΩΤΕΡΩ, οι υπογεγραμμένοι, δεόντως εξουσιοδοτημένοι προς τούτο, υπέγραψαν το παρόν συμπληρωματικό πρωτόκολλο.

         ΕΓΙΝΕ στη Ναγκόγια, στις δεκαπέντε Οκτωβρίου δύο χιλιάδες δέκα.


title: Απόφαση (ΕΕ) 2017/730 του Συμβουλίου, της 25ης Απριλίου 2017, για τη σύναψη της συμφωνίας υπό μορφή ανταλλαγής επιστολών μεταξύ της Ευρωπαϊκής Ένωσης και της Ομοσπονδιακής Δημοκρατίας της Βραζιλίας, σύμφωνα με το άρθρο XXIV παράγραφος 6 και το άρθρο XXVIII της Γενικής Συμφωνίας Δασμών και Εμπορίου (GATT) του 1994 σχετικά με την τροποποίηση των παραχωρήσεων που προβλέπονται στον πίνακα της Δημοκρατίας της Κροατίας στο πλαίσιο της προσχώρησής της στην Ευρωπαϊκή Ένωση

text:
               26.4.2017

               EL

               Επίσημη Εφημερίδα της Ευρωπαϊκής Ένωσης

               L 108/1

         ΑΠΌΦΑΣΗ (ΕΕ) 2017/730 ΤΟΥ ΣΥΜΒΟΥΛΊΟΥ
   της 25ης Απριλίου 2017
   για τη σύναψη της συμφωνίας υπό μορφή ανταλλαγής επιστολών μεταξύ της Ευρωπαϊκής Ένωσης και της Ομοσπονδιακής Δημοκρατίας της Βραζιλίας, σύμφωνα με το άρθρο XXIV παράγραφος 6 και το άρθρο XXVIII της Γενικής Συμφωνίας Δασμών και Εμπορίου (GATT) του 1994 σχετικά με την τροποποίηση των παραχωρήσεων που προβλέπονται στον πίνακα της Δημοκρατίας της Κροατίας στο πλαίσιο της προσχώρησής της στην Ευρωπαϊκή Ένωση
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 207 παράγραφος 4 πρώτο εδάφιο, σε συνδυασμό με το άρθρο 218 παράγραφος 6 δεύτερο εδάφιο στοιχείο α) σημείο v),
   Έχοντας υπόψη την πρόταση της Ευρωπαϊκής Επιτροπής,
   Έχοντας υπόψη την έγκριση του Ευρωπαϊκού Κοινοβουλίου (1),
   Εκτιμώντας τα ακόλουθα:

               (1)

               Στις 15 Ιουλίου 2013 το Συμβούλιο εξουσιοδότησε την Επιτροπή να αρχίσει διαπραγματεύσεις με ορισμένα άλλα μέλη του Παγκόσμιου Οργανισμού Εμπορίου κατ' εφαρμογή του άρθρου XXIV παράγραφος 6 της Γενικής Συμφωνίας Δασμών και Εμπορίου του 1994 (GATT), στο πλαίσιο της διαδικασίας προσχώρησης της Δημοκρατίας της Κροατίας στην Ένωση.

               (2)

               Οι διαπραγματεύσεις διεξήχθησαν από την Επιτροπή σύμφωνα με τις οδηγίες διαπραγμάτευσης που εξέδωσε το Συμβούλιο.

               (3)

               Στις 12 Ιουλίου 2016, μετά την ολοκλήρωση των εν λόγω διαπραγματεύσεων, μονογραφήθηκε συμφωνία υπό μορφή ανταλλαγής επιστολών μεταξύ της Ευρωπαϊκής Ένωσης και της Ομοσπονδιακής Δημοκρατίας της Βραζιλίας, σύμφωνα με το άρθρο XXIV παράγραφος 6 και το άρθρο XXVIII της GATT του 1994, σχετικά με την τροποποίηση των παραχωρήσεων που προβλέπονται στον πίνακα της Δημοκρατίας της Κροατίας στο πλαίσιο της προσχώρησής της στην Ευρωπαϊκή Ένωση («συμφωνία»).

               (4)

               Η συμφωνία υπογράφηκε εξ ονόματος της Ένωσης στις 25 Νοεμβρίου 2016 με την επιφύλαξη της σύναψής της σε μεταγενέστερη ημερομηνία, σύμφωνα με την απόφαση (ΕΕ) 2016/1995 του Συμβουλίου (2).

               (5)

               Η συμφωνία θα πρέπει να εγκριθεί,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Εγκρίνεται, εξ ονόματος της Ένωσης, η συμφωνία υπό μορφή ανταλλαγής επιστολών μεταξύ της Ευρωπαϊκής Ένωσης και της Ομοσπονδιακής Δημοκρατίας της Βραζιλίας, σύμφωνα με το άρθρο XXIV παράγραφος 6 και το άρθρο XXVIII της Γενικής Συμφωνίας Δασμών και Εμπορίου του 1994 (GATT) σχετικά με την τροποποίηση των παραχωρήσεων που προβλέπονται στον πίνακα της Δημοκρατίας της Κροατίας στο πλαίσιο της προσχώρησής της στην Ευρωπαϊκή Ένωση.
   Το κείμενο της συμφωνίας επισυνάπτεται στην παρούσα απόφαση.
   Άρθρο 2
   Ο πρόεδρος του Συμβουλίου ορίζει το (τα) πρόσωπο(-α) που είναι αρμόδιο(-α) να προβεί(-ούν), εξ ονόματος της Ένωσης, στην κοινοποίηση που προβλέπεται στη συμφωνία, ούτως ώστε να εκφραστεί η συναίνεση της Ένωσης να δεσμευτεί από τη συμφωνία (3).
   Άρθρο 3
   Η παρούσα απόφαση αρχίζει να ισχύει την ημερομηνία της έκδοσής της.

      Λουξεμβούργο, 25 Απριλίου 2017.

            Για το Συμβούλιο

            O Πρόεδρος

         I. BORG

      (1)  Το Ευρωπαϊκό Κοινοβούλιο έδωσε την έγκρισή του για τη σύναψη της συμφωνίας στις 15 Μαρτίου 2017.

      (2)  Απόφαση (ΕΕ) 2016/1995 του Συμβουλίου, της 11ης Νοεμβρίου 2016, για την υπογραφή, εξ ονόματος της Ευρωπαϊκής Ένωσης, συμφωνίας υπό μορφή ανταλλαγής επιστολών μεταξύ της Ευρωπαϊκής Ένωσης και της Ομοσπονδιακής Δημοκρατίας της Βραζιλίας, σύμφωνα με το άρθρο XXIV παράγραφος 6 και το άρθρο XXVIII της Γενικής Συμφωνίας Δασμών και Εμπορίου (GATT) του 1994, σχετικά με την τροποποίηση των παραχωρήσεων που προβλέπονται στον πίνακα της Δημοκρατίας της Κροατίας στο πλαίσιο της προσχώρησής της στην Ευρωπαϊκή Ένωση (ΕΕ L 308 της 16.11.2016, σ. 1).

      (3)  Η ημερομηνία έναρξης ισχύος της συμφωνίας θα δημοσιευθεί στην Επίσημη Εφημερίδα της Ευρωπαϊκής Ένωσης από τη Γενική Γραμματεία του Συμβουλίου.